📝 بانکی ناوەندی/ لقی هەرێمی کوردستان: دەربارەی ئەو هەواڵانەی کە گوایا چەند بڕە پارەیەک هاتووەتە سەر حیسابی بانکی هەرێم Bellgenamekan\n📅 Katî tomarkrdin May 4 2020 10:28AM\n👁 Em babete 251 car bînrawe\nدەربارەی ئەو هەواڵانەی کە گوایا چەند بڕە پارەیەک ه [ Zortir... 👁] ✖ ✖ 0 2 ✔ 99% ✍ B.J. 4-5-2020 10:28:23\n📝 بەشی راگەیاندنی زانکۆی هەڵەبجە وەک یەکەم بەش بایکۆتی خوێندنی ئۆنلاینایان راگەیاند Bellgenamekan\n📅 Katî tomarkrdin May 3 2020 12:14PM\n👁 Em babete 384 car bînrawe\nخۆی لەئەسڵدا خۆێندن بۆئەوەیە کە جیات بکاتەوە لەکەس [ Zortir... 👁] ✖ ✖ 0 2 ✔ 99% ✍ B.J. 3-5-2020 12:14:39\n📊 پەرلەمانتارێکی گۆڕان: لە هەرێمی کوردستان 350 هەزار مووچە خۆری بندیوار هەیە Amar u Rapirsî\n📅 Katî tomarkrdin May 4 2020 12:56PM\nپەرلەمانتارێکی گۆڕان رایگەیاند ''350 هەزار مووچە خ [ Zortir... 👁] ✖ ✖ 0 3 ✔ 99% ✍ R.F. 4-5-2020 12:56:13\n📖 چیرۆکی وان و پێڵاوی ڕەشک Kurtebas\n📅 Katî tomarkrdin May 25 2020 5:50PM\n👁 Em babete 211 car bînrawe\nرەشک یەکێکە لە بەرهەمە گرنگەکانی کولتور و نەریتی د [ Zortir... 👁] ✖ ✖ 1 2 ✔ 99% ✍ J.O.E. 25-5-2020 17:50:38\n📊 حکومەتی هەرێم 19 ترلیۆن دیناری مووچەخۆران قەرزدارە Amar u Rapirsî\n📅 Katî tomarkrdin May 3 2020 11:04AM\nمووچەخۆرانی هەرێمی کوردستان پێیان نایە مانگی پێنج [ Zortir... 👁] ✖ ✖ ✖ 0 1 ✔ 91% ✍ B.J. 3-5-2020 11:04:28\n📝 راگەیەندراوی ژمارە (69)ی وەزارەتی تەندروستی حکومەتی هەرێمی کوردستان Bellgenamekan\n📅 Katî tomarkrdin May 4 2020 1:42PM\n👁 Em babete 307 car bînrawe\nسەبارەت بە نەخۆشی ڤایرۆسی کۆرۆنای نوێ COVID-19 لە [ Zortir... 👁] ✖ ✖ 0 2 ✔ 99% ✍ R.F. 4-5-2020 13:42:40\n📊 لە سلێمانی زیاتر لە 30 منداڵ گیان لەدەست دەدەن Amar u Rapirsî\n📅 Katî tomarkrdin May 4 2020 11:39AM\n👁 Em babete 479 car bînrawe\nبەپێی ئامارێکی بەڕێوەبەرایەتی تەندروستی سلێمانی لە [ Zortir... 👁] ✖ ✖ 0 4 ✔ 99% ✍ R.F. 4-5-2020 11:39:43\n📝 ناوەڕۆکی کۆبوونەوەی مەکتەبی سیاسی و تیمی یەکێتی لەحکومەت Bellgenamekan\n📅 Katî tomarkrdin May 3 2020 2:42PM\n👁 Em babete 229 car bînrawe\nئێوارەی دوێنێ (2/5/2020) بەسەرپەرشتی هەڤاڵ لاهور ش [ Zortir... 👁] ✖ ✖ 0 2 ✔ 99% ✍ B.J. 3-5-2020 14:42:25\n📖 ناڵەی دەف و هاژەی بڵ Kurtebas\n📅 Katî tomarkrdin May 3 2020 2:39PM\n👁 Em babete 8,219 car bînrawe\nنووسین و ئامادەکردنی: جوان عومەر ئەحمەد گەلێک شوێ [ Zortir... 👁] ✖ ✖ 7 3 ✔ 99% ✍ J.O.E. 3-5-2020 14:39:57\n📝 هەپەگە: دوو ئەندامی میت و سێ کۆنترا کوژران Bellgenamekan\n📅 Katî tomarkrdin May 3 2020 2:58PM\n👁 Em babete 226 car bînrawe\nلە چالاکییەکی گەریلادا لە ناوچەی پاسوری ئامەد، دوو [ Zortir... 👁] ✖ ✖ 0 2 ✔ 99% ✍ B.J. 3-5-2020 14:58:48


ئازادکردنی داعشە دیلەکان و چەند سەرنجێک\n5/21/2020 5:59:00 PM 400 جار خوێندراوەتەوە\nلەدوای شانزەی ئۆکتۆبەری ۲٠۱۷ ەوە بە بڕیاری پارێزگاری بەزۆر سەپێندراوی کەرکوک و حوکمەتی ناوەند ۱۱۹ پۆستی ئیداری لە کورد سەندراوەتەوە و تەسلیمی پێکهاتەکانی دیکەی کەرکووک کراوە! چاوەرێی ئەوە بووین کە لەرێگەی دانوسانەوە هەوڵی گەڕاندنەوە بۆ ئەو پۆستانە بدرێت کەچی لەپڕ بە بیستنی هەواڵی تەسلیم کردنی زیاتر لە ۱٥٠ دیلی داعش بە پارێزگای کەرکوک لەلایەن یەکێتی نیشتیمانی کوردستانەوە راچڵەکاین ...\nلەدوای دەست بەکاربوونی وەکو سەرۆک وەزیرانی عێراق بەڕێز کازمی ژمارەیەک بڕیاری دەرکرد، لەناو ئەوانەشدا داوای کردوە کەسەرجەم پارێزگارەکانی عێراق بگۆڕدرێن. ئەمە دەرفەتێکی باش دەبوو کە وەکو لایەنی کوردی تەواوی هەوڵەکانمان بخەینە کار بۆ لادان و دوورخستنەوەی راکان جبوری لە پۆستەکەی، نەوەک بکرێتە پاڵەوان و داعشی دیلی تەسلیم بکرێت! ئەمەی یەکێتی دەیکات خزمەتکردن و شەرعییەت دانە بە درێژکردنەوەی ماوەی مانەوەی جبووری وەک پارێزگاری کەرکوک.\nماوەی چەند ڕۆژێکە دەنگی نارەزایەتیمان بەرزکردووەتەوە دژی بڕیاری پارێزگاری کەرکوک و حەشدی شەعبی سەبارەت بە پرسی پڕچەککردنی هۆزەکانی دەوروبەری کەرکوک. ئەم هەنگاوە تەواوکەر و یارمەتیدەری پرۆسەی تەعریبە و مەترسییەکی گەورەی بەسەر چارەنووسی کەرکوکەوە دەبێت. بیر لەوە ناکەنەوە تەسلیم کردنی ئەو دیلە داعشیانە کە زۆربەیان خەڵکی ئەو هۆزە پڕچەککراوانەن چەندە بریارێکی مەترسیدارە؟! بەتایبەت ئەگەر بێت و بەبیانووی بێ لایەنیان ئازادبکرێن ئەوە بێگومان دەچنەوە ناو هۆزەکانیان و ئەو چەکانە دەگرنە دەست و دواجاریش قوربانییەکان تەنها کوردی بێگوناحی ئەو ناوچانە دەبن.\nوا چاوەڕوان دەکرێت رۆژی ۳٠ ی ئەم مانگە دادگاییکردنی راکان جبووری بەرێوەبچێت سەبارەت بەو تاوانانەی کەوا لە دوای ۱٦ ی ئۆکتۆبەرەوە دەرحەق کوردی ناوچەکە ئەنجامیداوە. تەسلیم کردنەوەی دیلە داعشەکان کاریگەری باشی نابێت بەسەر بریاری دادگاوە چونکە بەهۆیەوە وەک کەسایەتییەکی دۆستی کورد دەردەکەوێت و بەمەش تەواوی ئەو ستەم و زوڵمانەی کە دەرحەق کوردانی ئەو ناوچەیە کردوویەتی بە نادیدە لەقەلەم دەدرێت...\nلەهەمووی کارەساتبارتر، لەکاتێکدا بەرپرسی مەڵبەندی یەکێتی بانگەشەی بۆ ئەوە دەکرد کە "بەم هەنگاوە دەمانەوێت روحی پێکەوە ژیان لەنێوان کورد و عەرەبدا سەقامگیر بکەین"... ڕێک لەو ئان و ساتەدا عەرەبەکانی جەلەولا خەریکی خۆپیشاندان بوون دژی گەڕانەوەی پێشمەرگە بۆ ناوچەکانی خانەقین و دیالە و مەندەلی !\nکاتێک گوێم لە قسەکانی بەرپرسی مەڵبەندی یەکێتی کەرکوک دەگرت کە چۆن بە شانازییەوە باس لە تەسلیم کردنەوەی ئەو داعشانە دەکات کە دەستیان بە خوێنی هەزاران رۆڵەی کوردەوە سوورە، یادەوەرییەکی ناخۆشی دیکەم بیرکەوتەوە و لەگەڵ خۆمدا کەوتمە ئاخاوتن " تۆ لەمانە چاوەرێی چیت؟ ئەی هەر ئەمان نەبوون فرۆکەوانی کیمیابارانەکەی هەڵەبجەیان ئازاد کرد؟ بەساناهی توانیان خیانەت لە روحی ٥٠٠٠ شەهید بکەن و زامی بریندارانی زیاتر قوڵ بکەنەوە ئەی بۆ نەتوانن زیاتر ئاگر لە جەرگی دایکە شەهید و بێسەروشوێنانی داعش بەردەن"؟!\nپرسی دارایی لە خواستی لامەرکەزییەتدا (لە نێوان واقع و چەواشەکاریدا)


فۆڕمی تۆمارکردنی بابەت | پژاک و کۆدار هەڵبژاردنەکانی ئێران بایکۆت دەکەن\n#پژاک# و #کۆدار# مەجلیسی ئێران بە مەجلیسی شەڕ و هەڕەشە ناودەبەن نەک چارەسەریی، لەبەرامبەر ئەوەشدا بڕیاری بایکۆتکردنی هەڵبژاردنەکانیان دا، جەختیشدەکەنەوەتەنیا هەڵبژاردنێک پەسەند دەکەین، کە دیموکراتیک بێت. ئەمرۆ پارتی ژیانی ئازادی کوردستان-پژاک و کۆمەڵگای دیموکراتیک و ئازادی رۆژهەڵاتی کوردستان-کۆدار، بە ڕاگەیەندراوێک هەڵوێستی خۆیان لەبەرامبەر هەڵبژاردنەکانی 21ی ئەم مانگەی ئێران نیشاندا. لە ڕاگەیەندراوەکەدا هاتووە:لە خولەکانی ڕابردوو، گەلان هەمیشە بە ڕێکاری (گۆڕانکاری بنەڕەتی) دەنگیان داوە، نەک بە سیست می کۆماری ئیسلامی، بەڵام بە هۆی زاڵبوونی (ئەندازیاری زۆر) لەسەر کۆمەڵگا، بەردەوام بە ئامارێکی ساختە، ئەنجامێکی نا ڕاستیان ڕاگەیاندووە و بەسەر جەماوریاندا سەپاندووە. بەم هۆیەشەوە، هەڵبژاردنی داهاتوو، دێتە واتای بەردەوامیی ڕەوتی کوشتن و سەرکوتی سیاسی جەماوری نارازیی. پژاک و کۆدار، ڕەخنەی تون لە ئەنجومەنی شورای ئێران دەگرن و دەڵێن، کە فۆرمی توندوتیژیی و شەڕی بەخۆوە گرتووە، سەرکوتی خۆپیشاندەران و ڕەشەکوژیی #کۆڵبەر#انیش بە نمونە دەهێننەوە. هەر لە ڕاگەیەندراوەکەدا هاتووە:فۆرمی مەجلیسی داهاتوو کە لە شێوازی زاڵمانەی رەتکردنی شیاویی و بنپێکردنی لەڕادەبەدەری مافی گەلان بە شێوازی ئەندازیاری فێلبازانە و ملهۆڕانە دیاره، مەجلیسی شەڕ و هەڕەشەیە نەک چارەسەریی، کەوابوو لە ئاست ئەمەدا، هەر چەشنە نەرمی نواندن و پێ رەوادیتنێ بە چەوساندنەوەی گەلان دەزانین و بە پێی مافی دیموکراتیک و سەلماوی خۆمان و گەلان و بەتایبەت گەلی کورد، بەتەواویی بایکۆتی دەکەین و داوا لە کۆمەڵانی گەلەکەمان دەکەین، کە پشتبەستوو بە ئێرادە و داخوازی دیموکراتیکی خۆیان، وەڵامێکی پته و بە زوڵم و زۆری سیستەمی کۆماری ئێسلامی لە دژی خۆیان بدەنەوه. لە کۆتایی ڕاگەیەندراوەکەشدا هاتووە:وەک کۆدار_ پەژاک تەنیا هەڵبژاردنێک پەسەند دەکەین کە دیمۆکراتیک بێت و پرەنسیبەکانی لە گونجاندنی دیمۆکراتیک لە گەڵ ئه و نەخشە رێگایەی کە لە ساڵی 2018 رامانگەیاندبوو، مافی دیاریکردنی چارەنووسی گەلان و گەلی کورد بە فەرمی بناسێت. #09-02-2020#


چاودێران: دادگای فیدڕاڵی خۆی کردووەتە جێگرەوەی پەرلەمان و دامەزراوەکانی دیکەی دەوڵەت\nكوردستان 17/05/2022 - 14:23 هێمن ساڵح\nچاودێرانی سیاسی پێیان وایە، دادگای فیدڕاڵیی عێراق، بە بڕیارەکانی ئەم دواییەی لەسەر کۆی بابەتە سیاسییەکان، ئاڵۆزی و ناکۆکییەکانی ناو لایەنە سیاسییەکانی زیاتر کردووە، لە کاتێکدا خۆی کردووەتە جێگرەوەی ئەنجوومەنی نوێنەران و سەرجەم دامەزراوەکانی دیکەی دەوڵەت.\nلەدوای هەڵبژاردنی پەرلەمانی عێراقەوە لە 10 تشرینی یەکەمی 2021، چاودێرانی سیاسی و یاساناسان، تێبینییەکانیان لەسەر بڕیارەکانی دادگای فیدڕاڵی لە عێراق زۆر زیاتر بووە و پێیان وایە، لە رووی یاسایی و دەستوورییەوە، ئەو دادگایە تەنیا بۆی هەیە شرۆڤەی دەقە یاساییەکان بکات، بەڵام ئەوەی ئێستا دەبینرێ، لەدوای هەڵبژاردنەوە بڕیارەکانی بە شێوەی ئیلزامی دەردەکات و لایەنگریی سیاسیی زۆری پێوە دیارە، زۆربەی بڕیارەکانیشی لە دژی بەرژەوەندی و مافەکانی خەڵکی هەرێمی کوردستانە، بەتایبەتی لە پرسی فرۆشتنی نەوت و غازدا.\nعوسمان گوڵپی، چاودێری سیاسی، لەمبارەیەوە بۆ (باسنیوز) ڕایگەیاند، بۆ هەر وڵاتێک بوونی دادگایەکی لەو ئاستە گرنگە، بۆ ئەوەی هەموو دەسەڵاتەکان ئەرک و رۆڵی خۆیان جێبەجێ بكەن، دادگای فیدڕاڵیی عێراقیش بەپێی دەستوور رۆڵ و دەسەڵاتێکی گەورەی پێ دراوە، تاوەکوو ئێرە هیچ کێشەیەک نییە، بەڵام کێشەکە لەو کاتەدایە کە ئەو دادگایە سەربەخۆیی خۆی نەپارێزێت و دەستوەردان لە بڕیارەکانیدا بکرێت، لەو شوێنەی کە ئاراستەیەکی سیاسی بیەوێ هەموو دەسەڵاتەکانی بەکار بهێنێت، لەو شوێنەیەش کە پێویستە و بەرژەوەندیی گشتی هەیە، بەڵام بەرژەوەندییەکە دژ بە ئاراستەیەکی سیاسییە، خۆی بێدەنگ بکات.\nگوڵپی گوتیشی: ”لە ڕابردوودا دادگای فیدڕاڵی هەبووە، بەڵام هەرگیز هێندەی چەند مانگی رابردوو نە دەسەڵاتی بەکار هێناوە و نە هاتووەتە مەیدانی سیاسییەوە، ئەوەی ئێستا هەیە جێگەی پرسیارە، ئەگەر هەر بەو شێوەیە بێت، ئەوا عێراق دەکەوێتە دۆخێكی خراپەوە.“\nهەر سەبارەت بەو پرسە، د.ناسڕ هەرکی، چاودێری سیاسی و پەرلەمانتاری پێشووی پارتی دیموکراتی کوردستان لە بەغدا، بۆ (باسنیوز) ڕایگەیاند، ئەو دادگایە هەر لە ساڵی 2010ەوە پرەنسیپی (گەل سەرچاوەی دەسەڵاتە)ی پێشێل کرد، ئەوە سەرەتایەک بوو بۆ دەستگرتن بەسەر هەموو دیموکراسیەت لە عێراقدا، دواتر بڕیارەکانی بۆ پرسی کوتلەی گەورە، بابەتەکانی پەیوەست بە هەرێمی کوردستان لە دۆسیەی نەوت و غاز، ئەوانەیشی ئێستا دەیاندات، زۆربەی بڕیاری سیاسیین نەک دەستووری و یاسایی.\nهەركی گوتیشی ”لە وڵاتان دادگا سەرچاوەی چارەسەری کێشەکانە، بەڵام ئەوەی لە عێراق هەیە، دادگا خۆی بووەتە سەرچاوەی کێشەکان، هەروەها دەستوەردان لە کاروباری سیاسیدا دەكات، لەبەرئەوە ئەگەر سەیر بکرێت ئەو دادگایە ئێستا دەسەڵاتی نەک هەر پەرلەمانی عێراق، بەڵکوو دەسەڵاتی بۆ زۆر لە دامەزراوە حکوومییەکان لە عێراق نەهێشتووەتەوە“.


کەلار.. فەرمانبەرانی مەدەنی وەزارەتی ناوخۆ گردبوونەوە\nفه‌رمانبه‌رانی مه‌ده‌نی سنوری ئیداره‌ی گه‌رمیان ئەمڕۆ لە قەزای کەلار بەمەبەستی هاوتاکردنی مووچەکانیان لەگەڵ کارمەندانی سەربازی گردبوونەوەیان ئەنجامدا.\nلە گردبوونەوەکەدا کە لە بەردەم دیوانی ئیدارەی گەرمیان بەرێوەچوو فەرمانبەرانی مەدەنی سنورەکە داوای هاوتاکردنی مووچەکانیان دەکرد لەگەڵ کارمەندانی سەربازی وه‌زاره‌تی ناوخۆ بۆ ئەو مەبەستەش یاداشتێكیان ئاراسته‌ی ئیداره‌ی گه‌رمیان كرد.\nلە یاداشتەکەیاندا فەرمانبەرانی سنوری ئیدارەی گەرمیان ئاماژەیان بە ئەوە کرد، وەزارەتی ناوخۆی حکومەتی ھەرێم به فــەرمانــی وزاری ژماره ( ١٤٣٠٣ لـــــه٤/٦/٢٠١٢ ) كه تێدا لیژنەیەكی پێكهێنرابوو بۆ دیراسەكردنی بابەتەكه، بەڵام وەزارەتی دارایی ھەرێم یاساکەی جێبەجێ نەکردووە و ڕەزامەندی لەسەر ھاوتاکردنەکە دەرنەبڕیوە.\nلە یاداشتەکەدا ئەوەش هاتووە، وەزارەتی ناوخۆی حکومەتی عێراق موچەی سەرجەم فەرمانبەرانی مەدەنی ھاوتای موچەی کارمەندانی ھێزەکانی ئاسایشی ناوخۆیە و ھەرێمی کوردستانیش بەشێکە لە عێراقی فیدراڵ، ئەم ھاوتاکردنە لە یاسای ژمارەی ١٨ی ساڵی ٢٠١١ دا ھاتووە.\nجەختیان لە ئەوە کردووە، ئەگەر داواکاریەکانیان جێبەجێ نەکرێت ئەوا هەڵوێستی تری مەدەنیانە دەگرنەبەر و ناچاردەبن داوا لە حکومەتی عێراق بکەن وەک ڕەگەزنامە و نوسینگەی زانیاری بخرێنە سەر وەزارەتی ناوخۆی عێراق.\nهاوکات هەر ئەمڕۆ بەشێک لە کارمەندانى مەدەنى سەر بە وەزارەتى ناوخۆ لە سنوری ئیدارەی ڕاپەرین بەمەبەستى هاوتاکردنى موچەکانیان لەگەڵ کارمەندانی سەربازی گردبوونەوە.\n5/7/2018 2:53:43 PM


وتەبێژی سەرۆک وەزیری بەڕیتانیا تێریزا مەی وتی بەڕیتانیا هەست بە نیگەرانییەکی زۆر دەکات سەبارەت بە ڕاگەیاندراوەکەی ئێران لەبارەی کەمکردنەوەی بەرپرسیارێتییەکانی لە ڕێکەوتنە ناوەکییەکەدا و داوا لە تاران دەکات هیچ هەنگاوێک نەنێت کە ببێتە هۆی زیادبوونی گرژییەکان.\nئێران کۆمەڵێک ڕێوشوێنی ڕاگەیاند کە بەندەکانی ڕێکەوتنە ناوەکییەکە پێشێل ناکات بەڵام هەڕەشەی گرتنەبەری ڕێوشوێنی زیاتری کرد ئەگەر وڵاتانی بەشدار لە ڕێکەوتنە ناوەکییەکە بەرژەوەندیەکانی لە سزاکانی ئەمەریکا نەپارێزن.\nوتەبێژەکە بە ڕۆژنامەنووسانی وت " هەست بە نیگەرانییەکی زۆر دەکەین سەبارەت بەم ڕاگەیاندراوە و داوا لە ئێران دەکەین بەردەوام بێت لە پابەندبوون بە بەرپرسیارێتییەکانیەوە بەپێی ڕێکەوتنەکە و هەنگاوێک نەنێت کە ببێتەهۆی زیادبوونی گرژییەکان."\nوتیشی " ئەم ڕێکەوتنە گرنگە وادەکات جیهان پارێزراوتر بێت و گرەنتی ئەوە دەکەین بەردەوام بێت هەتا ئەو کاتەی ئێران پابەند دەبێت پێوەی."


شاناز عەلی: كچە وەرزشكارەكان نیگەرانن لە كەمی بایەخپێدانیان\n:: PM:10:12:30/03/2019 \nهەرچەندە دەڤەری راپەرین دەوڵەمەندە بە ژمارەیەكی زۆر لە ئارەزوومەندانی بوارە جیاجیاكانی وەرزش و لەلایەن گەنجانەوە زۆرترین گرنگی بە بواری وەرزش دەدرێت, بەڵام كچە وەرزشكارەكان نیگەرانن لە كەمی بایەخ پێدانیان لەلایەن بەرپرسانی وەرزشییەوە, یەكێك لەو وەرزشكارە بە توانایانەش شاناز عەلییە, كە خاوەنی چەندین چالاكییە لەم بوارەدا و تا ئێستە چەندین وەرزشكاری بە توانای پێگەیاندووە و ئاماژە دەكات كە تاكە فێرگەن لە سنوورەكە بەشی چالاكی وەرزشی كچانی هەبێت.\nشاناز عەلی, راهێنەری تیپی فوتساڵی كچانی رانیە بۆ "وشە" گوتی، هەر لە تەمەنی منداڵیمەوە وەرزش یەكێك بووە لە خولیاكانم و لە ساڵی 1998 دەستم كردووە بە یاریكردن، لە ساڵی 2000 پێوەندیم كردووە بە یانەی وەرزشی رانیە و بووم بە یاریزانێكی باشی بالە تا ساڵی 2008, دواتر بە خۆشحاڵییەوە بووم بە راهێنەری تیپی بالەی كچانی رانیە بۆ ماوەی یەك ساڵ.\nئاماژەی كرد, دوای ئەوە بەردەوام بووم لە وەرزش و پەرەپێدانی ئامانجەكەم و تیپی فوتساڵی كچانم دامەزراند لە یانەی رانیە, هەر لە سەرەتای دەست پێكردنمانەوە ئامانجم ئەوە بووە كە كۆمەڵێك یاریزانی باش و سەركەوتوو پێ بگەیەنم بۆ ئەوەی بتوانین لە داهاتوودا شوێن دەستمان دیار بێت, بۆیە جێگەی دڵخۆشیە بۆ من كە ئێستە دەبینم ئامانجەكەم هاتووەتە دی و تاكە فێرگەین لە ساڵی 2012 ەوە تا ئێستە بەشی كچانمان هەیە و بێ دابران چالاكی بەردەواممان هەیە.\nشاناز ئاماژەی كرد، دواتر خوێندنی وەرزشیم تەواو كرد و وەك مامۆستا دەستبەكار بووم, لە ساڵی 2012ەوە تا ئێستەش وەك راهێنەرێكی خۆبەخش لە فێرگەی تۆپی پێی رانیە كار دەكەم لەگەڵ كۆمەڵێك مامۆستا و راهێنەری باش, تا ئەمڕۆش بە پاڵپشتی هاوسەرەكەم بەردوامم لە وەرزش.\nروونی كردەوە، لە كاتی دەوامی قوتابخانەكاندا ژمارەی فێرخوازەكانمان كەمترن بەراورد بە پشووی هاوینان كە ئەوكات هیچ دەوامێكی خوێندنیان نامێنێت و چالاكتر دەبن, ئێستە بەهۆی پاپەندیان بە دەوامی خوێندنەوە ناتوانین چالاكی زۆر بكەین، بەتایبەت بەشێك لە ئەندامەكانمان كە لە دەرەوەی رانیە دەخوێنن ناتوانن بەشدار بن, بەڵام خۆشبەختانە لە كاتی پشووی هاویناندا رێژەی یاریزانەكانمان زیاترە دوو بەرامبەری ئێستە, هەروەها یاریزانی كچ بەردەوام بەهۆی رێگرییە كۆمەڵایەتییەكانەوە لە زیاد و كەمدایە و ئێستە بە دیاریكراوی 25 تا 30 ئەندامی فێرخوازی وەرزشیمان هەیە.\nشاناز داوای كرد زیاتر پەرە بە ئاستی وەرزشی كچان بدرێت و لە قوتابخانە سەرەتاییەكانەوە دەست پێ بكرێت و مامۆستایانی وەرزش ئاگەدار بكرێنەوە, كە زیاتر هانی كچان بدەن بە تایبەتی ئەو كچانەی كە ئارەزووی وەرزشیان هەیە و , دواتر یانە و یەكێتییە وەرزشییەكان هان بدرێن كە بەشی كچانیشیان هەبێت و بەردەوامی بە وەرزش بدەن.\nسارا محەمەد, وەرزشوانێكی چالاكی گرووپەكەیە بە "وشە"ی گوت، زۆر خۆشحاڵم كە توانیومە پەرە بە تواناكانم بدەم و بە یارمەتی مامۆستا شاناز تا ئەم ئاستە بێم و بەردەوام بم, سوپاسی خێزانەكەم دەكەم و هیوادارم هەموو خێزانەكان هاوكاری كچەكانیان بكەن, كە بەداخەوە زۆربەی هاورێكانمان لەبەر رێگری ماڵەوە ناتوانن بەشداری بكەن لە گەڵمان یان وازیان لە یاری هێناوە.\nلە بارەی هاوكاری چالاكییە وەرزشییەكانیانەوە سارا ئاشكرای كرد كە تێچووی چالاكییەكانمان زۆرجار لەسەر گیرفانی خۆمانە و هەندێ جاریش لەلایەن چەند كەسانێكەوە یارمەتیمان بۆ هاتووە.\nرانیە/ شادان بەكر


سەرۆک کۆمار پیرۆزبایی لە نەتەوە یەکگرتووەکان دەکات بەبۆنەی یادی 75 ساڵەی دامەزراندنی\nسەرۆک کۆمار (ھاووڵاتیان سود لە خێروبێری وڵاتەکەیان ببینن).\nبەبۆنەی یادی 75 ساڵەی دامەزراندنی رێکخراوی نەتەوە یەکگرتووەکان سەرۆک کۆماری عێراق د. بەرھەم ساڵح، وێڕای پیرۆزبایی لە سکرتێری گشتی رێکخراوەکە رایدەگەیەنێت پێویستە هەوڵە نێودەوڵەتییەکان درێژەیان هەبێت بۆ بەگژداچوونەوە و بنبڕکردنی سەرچاوەکانی دارایی تیرۆر لە رێگەی بەرەنگاربوونەوەی گەندەڵیدا.\nسەرۆک کۆمار دووپاتیشیکردەوە عێراق هەنگاودەنێت بۆ بەرەنگاربوونەوەی گەندەڵی و گێڕانەوەی سامانی بەتاڵانبراو و راوەدونانی گەندەڵکاران لەپێناو وشکردنی سەرچاوەی داهاتی تیرۆر و بەدیهێنانی خۆشگوزەرانی بۆ هاووڵاتیان.\nسەرۆک بەرهەم لە نامەکەیدا ئاماژەی بەوەشکرد کە پێویستە نەتەوە یەکگرتووەکان ھاوکار بێت بۆ زامنکردنی پاک و بێگەردی هەڵبژادنی داهاتوو دوور لە ساختەکاری و فروفێل.\nسەرۆک کۆمار روونیشیکردەوە گەنجانی عێراق چاویان لە سازدانی گۆڕانکارییە کە لەگەڵ خواستی ئەوان یەکبگرێتەوە و سەردەمی ئازار و نەھامەتییەکانیان تێبپەڕێنێت و سود لە سامان و خێروبێری وڵاتەکەیان ببینن لە رێگەی حکومڕانیەکی دروست.\nسەرۆک بەرهەم داوای درێژەپێدانی پشتیوانی نێودەوڵەتيشی بۆ عێراق کرد لە رووبەڕووبوونەوەی تیرۆردا.\nئەمەش دەقی پەیامەکەی سەرۆک کۆمارە:\nبەڕێز سکرتێری گشتی نەتەوەیەکگرتووەکان ئەنتۆنیۆ گوتریش گەرمترین و جوانترین پیرۆزبایی لە ئێوە و لە تەواوی ستافی رێکخراوی نەتەوەیەکگرتووەکان دەکەم بەبۆنەی 75 مین ساڵیادی دامەزراندنیەوە.\nئەمڕۆ عێراق وەک یەکێک لە دامەزرێنەرانی نه‌ته‌وه یه‌کگرتووەکان پشتیوانی ئەو بەها و پرەنسیپانە دەکات کە نەتەوە یەکگرتووەکان لە پێناو چەسپاندنی ئاشتی جیهانی بەرزی کردوونەتەوە، سه‌ره‌ڕای پشتیوانی له ده‌ستپێکردنی دیالۆگ له پێناو کەمکردنەوەی گرژیی و رێگریکردن لە ناکۆکییەکان و پارێزگاریکردن لە مافەکانی مرۆڤ.\nهاوکات عێراق جەخت لەو رۆڵە پێشەنگەی رێکخراوەکە دەکاتەوە کە لەیەکخستنی بەرژەوەندی وڵاتانی ئەندام دەیبینێت، لەپێناو پتەوکردنی هەوڵەکان بە ئاڕاستەی بەدیهێنانی ئامانجە هاوبەشەکان کە خزمەت بە تەواوی گەلانی جیهان بکات.\nلەم ساتەوەختە قورسەدا کە جیهان رووبەڕووی کۆڤید 19 بووەتەوە بە هەموو لێکەوتە تەندروستی و ئابووری و کۆمەڵایەتیەکانیەوە، هیواخوازم ئەمە دووبارە ببێتە مایەی سەرنجدان لەگرنگی هەماهەنگی نێودەوڵەتی بۆ رووبەڕووبوونەوەی پێشهاتەکان و ئەو رۆڵە ئیجابیەی رێکخراوەکانی سەر بە نەتەوەیەکگرتووەکان لە رووبەڕووبونەوەی پەتای کۆرۆنادا دەیبینن.\nئەمڕۆ جیهان لە بەردەم ئاسته‌نگی دیکەدایە، کە لەپێشترینیان تیرۆرە و عێراق ئەزمونێکی تاڵی لەگەڵدا هەیە، بەڵام بە یەکریزی گەل و تێکڕای هێزە ئەمنییەکان و بە پشتیوانی هاوپەیمانان و دۆستەکان توانیان گورزێکی کەمەرشکێن لە تاقمی داعش بوەشێنن، بەڵام هێشتا جەنگی دژ بە تیرۆر بەردەوامە و پێویستە هەوڵە نێودەوڵەتییەکان درێژەیان هەبێت بۆ بەگژداچوونەوە و بنبڕکردنی سەرچاوەکانی دارایی تیرۆر لە رێگەی بەرەنگاربوونەوەی گەندەڵی بەو پێیەی ئابووری سیاسی توند و تیژی و تیرۆرە، ئێستاش عێراق سه‌رقاڵی بەرەنگاربوونەوەی گەندەڵی و گێڕانەوەی سامانی بەتاڵانبراو و راوەدونانی گەندەڵکارانه.\nلێرەوە جارێکی دیکە داوا لە نەتەوەیەکگرتووەکان و کۆمەڵی نێودەوڵەتی دەکەین درێژە بە پشتیوانیکردنی گەلی عێراق بدەن لە بەرەنگاربوونەوەی ئاستەنگەکاندا، هاوکات هەڵبژاردنێکیشمان لە بەردەمە پێویستە نەتەوە یەکگرتووەکان زامنی پاک و بێگەردی و ئیرادەی سەربەخۆی هاووڵاتیانی بکات دوور لە ساختەکاری و فروفێل، هەروا گەنجانی عێراق چاویان لە سازدانی گۆڕانکارییەکه لەگەڵ خواستی ئەوان یەکبگرێتەوە و سەردەمی ئازار و نەھامەتیەکانیان تێبپەڕێنێت و بەرەو داهاتوویەکی باشتر هەنگاوبنێن کە هاووڵاتیان تیایدا سود لە خێروبێری وڵاتەکەیان ببینن لە رێگەی حکومڕانییەکی دروست و دەوڵەتێکی خاوەن سەروەری تەواو کە ببێتە مایه‌ی ئەوەی وڵات خاڵی بەیەکگەیشتنی بەرژەوەندی هاوبەشی گەلان بێت لە ناوچەکە و جیهاندا، نەک گۆڕەپانێک بۆ یەکلایکردنەوەی کێشە و ململانێکان.\nجارێکی دیکە پیرۆزبایی لە رێکخراوی نەتەوە یەکگرتوەکان دەکەم بەبۆنەی 75 مین ساڵەی دامەزراندنیەوەو بەو پەڕی شکۆشەوە یادی سێرجیۆ دیمیلۆ نوێنەری سکرتێری پێشووی نەتەوەیەکگرتووەکان لە عێراق دەکەینەوە کە بەدەستی تیرۆری گیانی سپارد، هەروا ئەو کارمەندانەی نەتەوە یەکگرتووەکان کە هاوشانی عیراقییەکان گیانی خۆیان بەختکرد، ئیرادەی ئەوان زۆر بەهێزتر بوو لە پلانی تیرۆرستان کە مەرامیان پەکخستنی کاروانی ئاشتی و ئازادی بوو.


" مووچەی خانەنشینی پلە باڵاكان لەنێوان %15 بۆ % 50 دەبێت"\n632 جار خوێندراوەتەوە کات01:06 بەروار14-01-2020\nئەندامێكی لیژنەی كاروباری یاسایی پەرلەمانی كوردستان رایدەگەیەنێت، مووچەی خانەنشینی پلەباڵاكان لەنێوان %15 بۆ % 50 دەبێت.\nخەدیجە عومەر تەها، ئەمڕۆ سێشەممە 14-1-2020 بە(راچڵەكین)ی راگەیاند:"خوێندنەوەی دووەم بۆ تەواوی پڕۆژەیاسایی خانەنشینی پلەباڵا كراوە، سەرۆكی پەرلەمان لیژنەی یاسایی و لیژنەی تایبەتمەندەكانی راسپارد ئەمڕۆ سێشەممە 14-1-2020، بەئامادەبوونی نوێنەرانی حكومەتی هەرێم كۆببنەوە بۆ دارشتنەوەو پوختكردنەوەی پێشنیازو سەرنجەكانی پەرلەمانتاران لەبارەی ماددەو بڕگەكانی پرۆژەكەو ئامادەكردنی راپۆرتی كۆتایی بۆ ئەنجامدانی رێككارە یاساییەكانی".\nوتیشی:"بەپێی پڕۆژەیاساكە كەمترین مووچە %15ی ئەو مووچەیە دەبێت كە لە ساڵەكانی خزمەتكردن وەرگیراوە و هەروەها زۆرترین مووچەش %50 دەبێت."\nخەدیجە، ئاماژەی بەوەشكرد، نابێت ئەو كەسەی خانەنشین دەبێت تەمەنی لە 45 ساڵ كەمتربێت و لە 15 ساڵ كەمتر خزمەتی هەربێت.\nرێواز فایەق، سەرۆكی پەرلەمانی كوردستان رایگەیاند "كاتكۆ 11ی پێش نیوەڕۆی رۆژی پێنجشەممە (16-1-2020 ) دەنگدان لەسەر پرۆژەیاساكە بەڕێوەدەچێت، تاوەكو درەنگانی شەوی رابردووش پەرلەمان بۆ گفتوگۆ لەسەر ماددەكانی پرۆژەیاساكە لە كۆبوونەوەدا بوو".


سەردەمی پاکڕەوشتیی ڕۆژهەڵاتی نێوەڕاست بەسەر چووە\nجەیمز تراوب و: کەماڵ حەسەنپوور\nڕۆژهەڵاتی نێوەڕاست گۆڕستانی ئایدیالیزمی سیاسەتی دەرەوەی ئامریکایە. بۆ جیلی ڕابردوو، ویلایەتە یەکگرتووەکان بە هیوای دووبارە داڕشتنەوەی ناوچەیەکی سەرکێش و گەلێک گرینگ، گشت چەکوچۆڵێکی کە لە بەردەستی دابووە بەکاری هێناوە: گۆڕینی ڕێژیم، پشتگیریی لە دێموکراسی، دژەسەرهەڵدان، دەستوەردانی مرۆیی، باشوێژیی لە بارەی مافەکانی مرۆڤ و مافی چارەی خۆنووسین.\nویلایەتە یەکگرتووەکان چ شتێکی هەیە کە بۆ ئەو هەموو تێچووه‌ی گیانیی مرۆڤ، پارە، هیوا و فکرانە بتوانێ نیشانی بدا؟ لەمەش گرینگتر، دەبێ هاووڵاتی ئاسایی کە لە کۆتاییدا لە میسر، بەحرەین، لیبی، سووریە و عێراق چارەنووسی خۆیان گرتە دەست، چی نیشان بدەن؟ مردن، زیندانیبوون و ترس. ئاشتی زۆر بە دەگمەن ڕووی لە خۆرهەڵاتی ناوین کردووە، بڕوانە سووریە، یەمەن یا لیبی، بەڵام ئەو هەستەی کە داهاتوو لەوانەیە لە ڕابردوو باشتر بێ وەک زۆر شتی دی نێژراوە.\nمن کاتێک کە [کتێبی] «نەزمی دوای خۆڵەمێشان: بناخە نوێیه‌کانی تەناهی لە خۆرهەڵاتی ناوین»م خوێندەوە، کە کۆکراوەی چەند نووسراوەیە کە لەلایەن [چاپخانەی] سێنچری فاوندەیشن چاپ کراوە، خۆم ناچار کرد کە بیر لەم گۆڕستانە بکەمەوە. کتێبەکە بانگهێشتمان دەکا کە بڕوانینە داهاتوو، بەڵام خودی خوێندنەوەکەی ناچارت دەکا ئاوڕێک لە ڕابردوو بدەیەوە. بڕوانە ئەم سەردێڕە: «خۆڵەمێش»ەکانی کە باسیان لێوەدەکرێ گشت ئەو شتەیە کە پاشماوەی ئەم ئاگرانەیە کە ئامادە بوون لە ٢٠١١ جیهانی عەڕەب هەڵلووشن. لە کۆکراوەیەکی ٢٠١٧، سیاسەتی عەڕەب دوای سەرهەڵدانەکان: ئەزموونەکانی سەردەمی سەرهەڵدانەوەی دیکتاتۆری، سەدەیەک بڕوا وابوو کە ئەم ئاواتانە لەنێو چووبوون. ئێستا پرسیار دەکا کە ئاخۆ شتێک ماوە کە شایانی دروست کردنەوە بێ لە سەر ئەم مەیتخانەیە؟\nئەم شتە (نەزمە)، کە دەبێ بگوترێ نەزمێکی وێستفالیی دەوڵەتانێکە کە بە یەکەوە بەناوی ئاسایشی ناوچەیی هەنگاو دەنێن. ئەو شتەی کە گەلێک گاڵتەجاڕانەیە و بۆ بیر لێکردنەوە دەبێ، ئەوەیە کە ناوچەیەک کە لە سەرەتادا بە داگیرکاریی ئامریکا بۆ ڕووخاندنی دیکتاتۆرێکی بێزراو و ڕێخۆشکردن بۆ گەشەسەندنی دێموکراسی سەراوبن کرا، ئێستا ڕێگای پێ دەدرێ کە هەوڵ بۆ ئاشتییەکی دیکتاتۆرانە بدا. بەڵام ئێمە لە هۆیەکەی تێدەگەین: دیکتاتۆرەکان لە بەشێکی بەرچاوی ناوچەکە دەسەڵاتی خۆیان پتەو کردووە. لە هەموویان خراپتر، بەشار ئەلئەسەدی سووریە، لەوانەیە تەنیا چەند حەوتوو لە بەدەستەوەگرتنی کۆنتڕۆڵ بەسەر نزیکەی دوو لە سەر سێی ڕووبەری وڵاتەکەی دوور بێ و بۆیە دەتوانێ بانگەشەی شێوەیەک لە سەروەری بکا. جیهانی عەڕەب زۆر لە گەڕانەوە بۆ دۆخی باوی سەدەی بیستەم دوور نییە، بەڵام بە دابەشبوونی دەسەڵات بە شێوەیەکی گەلێک جیاواز لە نێوان یاریکەرە سەرەکییەکاندا. جگە لەمە، ئەو شتەی کە لە ناوچەکە بەرەوپێش دەچێ مافی تاکەکان نابێ بەڵکوو کێبڕکێی نێوان وڵاتەکانە.\nلێرە من وەک ئایدیالێستێکی مارانگەز قسە دەکەم بەڵام پێم وانیە بەتەنیا بم. من لە ٢٠٠٩ چوومە ئەفغانستان تا چالاکیی دژی بەرهەڵستکاران ببینم، ستراتێژییەک کە لە دەرەوەی قەنده‌هار کەڵکی لێوەردەگیرا. من پێم وابوو کە ئەم ستراتێژییە بیرۆکەیەکی باشە، ئەگەرچی لەوانەیە کاتی پێویست بۆ کاریگەریی نەبێ. بەڵام دوایە گەیشتمە ئەم ئاکامە کە ئەمە بۆ وڵاتێکی بە تەواوەتی جیاواز باش بوو. ئەفغانستانی فرەمەزن، سنوورەکان فرەئاواڵە و خەڵکەکەی زۆر کەم وڵامی دەسەڵاتی ناوەندیی دەدەنەوە. من پێم وایە کە سەرۆک کۆمار ئۆباما ئاواتی دەخواست کە بە قسەی جێگری سەرۆک کۆمار، جۆ بایدێنی کردبا کە ئامریکا بۆ پارێزگاری لە بەرژەوەندیی خۆی جەخت لەسەر دژایەتیکردنی تێرۆریزم بکا و ئەفغانستان بۆ خۆیان [ئەفغانستانییان] جێ بهێڵێ.\nکاتێک کە لە کۆتاییەکانی ژانوییەی ٢٠١١، گەرەدەلوولی بەهاری عەڕەبی گەیشتە میسر، من بێسەبرانە چاوەڕوان بووم کە ئۆباما لایەنی خەڵکی میسر بگرێ و داوا لە سەرۆک کۆمار حوسنی موبارەک بکا کە واز لە دەسەڵات بێنێ. لە کۆتاییدا ئەو ئەم کارەی کرد و کاتێک کە موبارەک ڕەزامەندیی دەربڕێ کە دەستبەجێ [لە پۆستەکەی] دەست هەڵگرێ، گشت میسر نوقمی شادی بوو. وێدەچوو ویلایەتە یەکگرتووەکان بۆ یەکەم جار لایەنی دروستی مێژووی لە خۆرهەڵاتی نێوەڕاست هەڵبژاردبێ. بەڵام ئاراستەی مێژوو بە لایەکیتردا چوو. وەزیری کاروباری دەرەوە، هیلاری کلینتۆن، سەری لە بێ دەسەڵاتیی ڕێبەرانی جووڵانەوە سوڕ مابوو و ئامۆژگاریی ئۆبامای کرد کە پشتگیریی لە دەستاودەست کردنی دەسەڵات بە شێوەیەکی ڕێکوپێک بکا. بە ئاوەڕدانەوە بۆ دواوە دژوارە ببینین کە چۆن ئەمە ئاکامێکی جیاوازی لێدەکەوتەوە. بەڵام دوودڵیی کلینتۆن ڕەوا بوو.\nئاخۆ ئەو ئاکامگیرییەی کە دەتوانین لەم بەفیڕۆدانە ترسناکە وەریگرین ئەمەیە کە باشتر دەبوو کە ویلایەتە یەکگرتووەکان لە سەدەی ٢١، وەک چۆن لە سەدەی پێشتر کردی، پشتگیریی لە هاوپەیمانە دیکتاتۆرەکانی کردبا؟ بێگومان، کارەساتی عێراق، زۆر درەنگ، فێری ژیریی سیاسەتی بەسەبری پێشگیری و کۆنترۆڵی کردین، ئەگەرچی لەوانەیە نائومێدکەر و تەنانەت مەترسیدار بێ. ئاکامە وێرانکەرەکانی دەستوەردان لە لیبی جارێکیتر، فێری ئاکامە نەخوازراو و پێشبینینەکراوەکانی هەوڵی خێرخوازانەی کردین. بەڵام هەڵوێستی بە پرەنسیپی ئۆباما، وەک بۆخۆی وای سەیر دەکرد، لە یارمەتیی بەرچاو بە نەیارانی سووریە چی؟ سووریەیان بە تەنیا لە گێژاوی کارەساتی مەزنتر لە هی عێراق جێهێشت، نیشانیان دا کە ئاکامەکانی بێهەڵوێستیی بە قەد هەڵوێست گرتنە. هەرچەندە «واقیعگەرا» ش بن، ناتوانن لە ئاکامی سووریە ڕەزامەند بن.\nمێژووی ئەم دواییانە بەوە دڵخۆشمان ناکا کە چارەنووسی گشتیی مێژوو بەرەوە دادمەندییە، وەک ئۆباما زۆر جار دەیگوت. سەرەڕای ئەمە، من ئێستاش لەسەر ئەم بڕوایەم کە دەبوو بە هەمان شێوە هەڵسوکەوتمان کردبا. من لەمە پەشیمان نیم کە ئۆباما داوای لە موبارەک کرد کە واز لە دەسەڵات بێنێ و ئاواتم دەخواست کە ئەو لە ٢٠١٢ یارمەتیی نەیارانی سووریەی کردبا. دیسانیش وێرانەکان وەبیرمان دێننەوە کە ئێمە چەندە کەم دەتوانین چارەنووسی ئەم خەڵکانە بگۆڕین کە لەنێو وڵاتانی ستەمکاردا دەژین. ئێمە هەوڵی زۆرمان دا، و زۆر بەدوورە (ڕەنگبێ جگە لە سووریە) کە ئەگەر هەوڵی زیاتریشمان دابا جیاوازییەکی هەبا.\nنەزمی دوای خۆڵەمێشان بانگهێشتمان دەکا کە هێڵێک بە بن ئەو سەردەمدا بکێشین و بڕوانینە ئاکاری دەرەکیی ئەو دەوڵەتانەی کە دوای بشێوییەکە سەریان هەڵداوە. بەڕاستی، ململانێ هەنووکەییەکانی دەسەڵاتەکانی ناوچە وێدەچێ کە تەشەنە بکا. ڕەنگبێ، پاشان لە سەرەتای گەڕانەوەی کەشوهەوای وێستفالی لە خۆرهەڵاتی ناوین دەرفەتێک بۆ شێوەی نوێی هاوکاری لە نێوان دەوڵەتەکان بڕەخسێ. بەڵام یەکێک لە هۆکارەکانی ئەوەی کە بۆچی کێشەکە خۆماڵییە ئەوەیە کە وڵاتانی جیهانی عەڕەب ئەو شتەی کیسینجێریان قبووڵ نەکردووە کە لە کتێبی «نەزمی جیهان وەک پرەنسیپی سەرەکیی سیستەمی وێستفالی»ی باسی دەکا، واتە ویستی ڕێگادان بە گشت وڵاتێک کە چارەسەری نەزمی نێوخۆ بکا، هەروەک شازادە پرۆتێستان و کاتۆلیکەکان لە کۆتایی شەڕی سی ساڵەدا کردیان. لە ڕۆژهەڵاتی نێوەڕاست، لە هەردوو وڵاتی یەمەن و سووریە، نەزمێکی شیعی خەریکی پاکانە حیسابە دژی لایەنی سوننی بە ڕێبەرایەتی عەڕەبستانی سعوودی. ئەگەر سعوودییەکان بەڕاستی ڕیبەری مەزنی ئێران، ئایەتوڵڵا خامنەیی، لە بواری ئەخلاقییەوە هاوتای هیتلێر دەبینن، هەر وەک شازادەی جێگرەوەی سعوودی، محەممەد بین سەلمان بە [پرۆگرامی] ٦٠ چرکەی گوت، دەبێ چاوەڕێی شتی خراپتر بین.\nزۆربەی نووسەرانی کتێبی سێنچری [کە لەسەرەوە ئاماژەی پێکرا] چاوەڕوانییەکی دیکه‌یان نیە. هەندێکیان وێدەچێ بڕیاریان دابێ کە هەڵسوکەت لەگەڵ بابەتێک بکەن کە گریمانە پڕهیواکانی ئەویان قبووڵ نیە. بڕایان کاتولیس، پسپۆڕێکی بواری ڕۆژهەڵاتی نێوەڕاست لە ناوەندی گەشەی ئامریکا، باسی دوورەدیمەنی نەزمێکی نوێی ناوچەیی وەک شتێکی «لێڵ، ئەگەر هەر بوونیشی هەبێ» دەکا. کاتولیس بە وردی باسی ئەزموونەکانی هەوڵە شکستخواردووەکانی حەفتا ساڵی ڕابردوو بۆ دروستکردنی نەزم لە ناوچەکەدا دەکا: «کێبڕکێی جوگرافیای سیاسی (ژێئۆپۆلیتیک) بەسەر هاوکاریدا زاڵە»، «ترس لە باڵادەستیی جوگرافیای سیاسی پێش بە هاوکاریی ئاسایشی ناوچە دەگرێ»، «پێناسەکانی هەڕەشەی هاوبەش ئەولەوییەتەکان و بەرژەوەندییەکان دەشارنەوە.» بەڵام چونکە نەزمێکی ئەوتۆ «لە ڕاددەبەدەر گرینگە کە دەستی لێهەڵگیرێ،» هەر وەک لە مانشێتی نووسراوەکەی کاتولیس دەردەکەوێ، ئەو پێشنیار دەکا کە ویلایەتە یەکگرتووەکان دەتوانێ هەنگاوی بەکردەوە بگرێتە بەر، لەنێویاندا پێشگرتن بە هاوپەیمانەکانی بۆ ئەنجامدانی «هەڵەی لەخۆڕا و کارەساتباری ستراتێژیک،» وەک شەڕی سعودی_ئیماڕاتی لە یەمەن.\nهەڵبەت ئەمە ئاڵوگۆڕێکی بەرچاو لە شێوازی بیرکردنەوە نە تەنیا لە خەلیج بەڵکوو لە واشینگتۆنیش دەخوازێ. لە شوێنێکی دیکه‌ی نەزمی دوای خۆڵەمێشان، پسپۆڕی پەیوەندییە نێونەتەوەییەکان بروس جێنتێلسۆن، پێشنیاری پێداچوونەوە بە سیاسەتی ویلایەتە یەکگرتووەکاندا دەکا کە لەویدا ڕێگا بە دیپلۆماسی بەرامبەر بە ئێران و وەستاندنی پشتیوانی لە دیکتاتۆرێکی خاون کاریزما وەک محەممەد بین سەلمان و قبووڵکردنی ڕەوایی ئیسلامی سیاسی بدرێ. تا ئێستا بەڕێوەبەرایەتیی ترامپ دەستئاواڵەیی بێسنووری بە سعودییەکان هەم لە یەمەن و هەم لە کەمپەینی نێوخۆیی سوننە دژی قەتەر بەخشیوە، لە کاتێکدا کە ترامپ بۆخۆی وێدەچێ ئامادەی بەخشینی دیاریی هەرە نایاب بە سعودییەکان لە ڕێگای هەڵوەشاندنەوەی ڕێككەوتننامەی ناوکی لەگەڵ ئێران بێ. بۆ ماوەی چەند ساڵی داهاتوو، زۆرتر وێدەچێ ویلایەتە یەکگرتووەکان لە جیات یارمەتی، پێش بە یارمەتییدان بە هەوڵە لەرزۆکەکان بۆ دامەزراندنی نەزم دوای خۆڵەمێشان بگرێ.\nهێشتا، شتێکیتر هەیە کە دەیزانین: «نەزم کۆتایی بە سیاسەت ناهێنێ. کاتێک کە خەڵک تامی ئازادی و ڕێزدارییان چێشت، تۆ ناتوانی تا هەتایه لەوانی دوور بکەیەوە. ئەم ئاگرانە لە کۆتاییدا جارێکیتر سەرهەڵدەدەنەوە.»\nبگه‌رێوه|ئەم بابەتە 261 جار بینراوە| بینێره| چاپ


Kurdîpêdiya - بێجوانە\n🏰 بێجوانە | Pol: Şiwênekan | Zimanî babet: 🏳 کوردیی ناوەڕاست\n64. 👁 گردمووسەک\n65. 👁 گلەڕەش\n66. 👁 گۆلیژگە\n67. 👁 گۆڕە بەتەڕاش\n68. 👁 لوکان


📊 11 کەس لە تووشبووانی ماددە سڕکەرەکان لە پارێزگای سنە گیانیان لەدەست دا ئامار و راپرسیا\n📅 دەمێ تومارکرنێ Jul 16 2020 4:24PM\nبەڕێوەبەری پزیشکی دادوەریی پارێزگای سنە ڕایگەیاند: [ زێدە... 👁] ✖ ✖ 0 2 ✔ 99% ✍ ر.هـ. 16-7-2020 16:24:25\n📊 18 کەس لە پارێزگای سنە بە هۆی گیرۆدەبوون بە مادەی سڕکەر لە 5 مانگی سەرەتای ئەمساڵدا، گیانیان لە دەست داوە ئامار و راپرسیا\n📅 دەمێ تومارکرنێ Sep 26 2018 11:28AM\n👁 ئەڤ بابەتە 2,100 جار هاتیە دیتن\nئاژانسی کوردپا: 18 کەس لە پارێزگای سنە بە هۆی گیرۆ [ زێدە... 👁] ✖ ✖ ✖ 0 1 ✔ 91% ✍ هـ.ب. 26-9-2018 11:28:26\n📊 299 کەس بەهۆی ماددەی هۆشبەرەوە دەستگیرکراون ئامار و راپرسیا\n📅 دەمێ تومارکرنێ Jan 25 2020 10:11AM\n👁 ئەڤ بابەتە 1,117 جار هاتیە دیتن\nلە سلێمانی کۆنفراسێک سەبارەت بەکاریگەری ماددە هۆشب [ زێدە... 👁] ✖ ✖ 0 2 ✔ 99% ✍ ب.ج. 25-1-2020 10:11:29\n📊 ئاسایشی زاخۆ دەستگیرکردنی 120 کەسی لەسەر مادەی هۆشبەر راگەیاند ئامار و راپرسیا\n📅 دەمێ تومارکرنێ Nov 22 2018 3:21PM\n👁 ئەڤ بابەتە 1,762 جار هاتیە دیتن\nهۆبەی نەهێشتنی ماددە هۆشبەرەکان لە بەڕێوەبەرایەتی [ زێدە... 👁] ✖ ✖ ✖ 0 1 ✔ 91% ✍ هـ.ب. 22-11-2018 15:21:41\n📊 ئاماری چالاکێکانی یەکینەکانی تۆڵەسەندنەوەی ساکینە جانسز ئامار و راپرسیا\n📅 دەمێ تومارکرنێ Nov 22 2019 12:18PM\n👁 ئەڤ بابەتە 933 جار هاتیە دیتن\nیەکینەکانی تۆڵەسەندنەوە، لە هەردوو شاری ئەدەنەو مێ [ زێدە... 👁] ✖ ✖ ✖ 0 1 ✔ 93% ✍ ج.ع.ئـ. 22-11-2019 12:18:27\n📊 ئاماری ماددە هۆشبەرەکان لە هەرێمی کوردستان ئامار و راپرسیا\n📅 دەمێ تومارکرنێ Jan 25 2020 10:04AM\nبەکارهێنان و بازرگانیکردن بە ماددەهۆشبەرەکانەوە لە [ زێدە... 👁] ✖ ✖ 0 3 ✔ 99% ✍ ب.ج. 25-1-2020 10:04:21\n📊 ئاماری کارو چالاکییەکانی بەڕێوەبەرایەتیی نەهێشتنی ماددە هۆشبەرەکان ساڵی 2019 ئامار و راپرسیا\n📅 دەمێ تومارکرنێ Jan 5 2020 6:12PM\n👁 ئەڤ بابەتە 825 جار هاتیە دیتن\nبەڕێوەبەرایەتیی نەهێشتنی ماددە هۆشبەرەکان لە راگەی [ زێدە... 👁] ✖ ✖ 0 1 ✔ 99% ✍ ب.ج. 5-1-2020 18:12:33\n📊 ئامارێکی ترسناکی رێکخراوی مافی مرۆڤی نێودەوڵەتی لەسەر عێراق ئامار و راپرسیا\n📅 دەمێ تومارکرنێ Jun 22 2018 1:04PM\n👁 ئەڤ بابەتە 818 جار هاتیە دیتن\n- 3 ملیۆن و 400 هەزار رەوەندی عێراقی له دەرەوەی عێ [ زێدە... 👁] ✖ ✖ ✖ 0 0 ✔ 90% ✍ هـ.ب. 22-6-2018 13:04:27\n📊 بازرگانیکردن و بەکارهێنانی ماددەی هۆشبەر زیادیانکردوە ئامار و راپرسیا\n📅 دەمێ تومارکرنێ Nov 21 2018 1:00PM\n👁 ئەڤ بابەتە 1,073 جار هاتیە دیتن\nدواڕۆژ، ئاریان عەلی بەڕێوەبەرایەتی گشتی نەهێشتنی [ زێدە... 👁] ✖ ✖ ✖ 0 1 ✔ 89% ✍ هـ.ب. 21-11-2018 13:00:24\n📊 بە هۆی گیرۆدەبوونی هاووڵاتییان لە پارێزگای کرماشان بە ماددە هۆشبەرە جۆراوجۆرەکان، لە ساڵی 2017، 142 هاووڵاتیی گیانیان لە دەست داوە ئامار و راپرسیا\n📅 دەمێ تومارکرنێ Jun 26 2018 12:09PM\n👁 ئەڤ بابەتە 1,696 جار هاتیە دیتن\nئاژانسی کوردپا: بە هۆی گیرۆدەبوونی هاووڵاتییان لە [ زێدە... 👁] ✖ ✖ ✖ 0 1 ✔ 93% ✍ هـ.ب. 26-6-2018 12:09:09


گریزمان بەرژەوەندی خۆی پشتگوێخستووە: با نایمار بگەڕێتەوە – تۆڕی میدیایی خەڵک\n2020/01/07 - 8:29 PM\nئەنتوان گریزمانی فەرەنسی بەرژەوەندی یانەی بەرشلۆنە پێش بەرژەوەندییە تایبەتیەکانی دەخات و بەرامبەر گەڕانەوەی نایماری بەرازیلی ڕەزامەندی نیشان دەدات.\nدووبارە دەنگۆکانی گەڕانەوەی نایمار دا سیلڤا بۆ ڕیزەکانی یانەی بەرشلۆنە بەهێزبوون، سەرچاوەکان پێیان وایە لە گواستنەوەکانی هاوینەی ٢٠٢٠ بەرپرسانی بلاوگرانا دەگەڕێنەوە سەر مێزی گفتوگۆکان و هاوشێوەی هاوینی ڕابردوو هەوڵەکانیان بۆ گەڕاندنەوەی ئەم ئەستێرە ناودارە دەستپێدەکەنەوە.\nلەم بارەیەوە ڕۆژنامەی “موندۆ دیپۆرتیڤۆ”ی ئیسپانی ئاشکرای کردووە، لەماوەی ڕابردوودا سەرۆکایەتی بارسا کۆبونەوەیان لەگەڵ ئەنتوان گریزمان ئەنجامداوە و لە ئەگەری گەڕانەوەی نایماردا پێیان ڕاگەیاندووە کە پێگە سەرەکیەکەی لەدەستدەدات و ئەوکات لەجێگەی سێ یاریزانی سەرەکی خاوەنی چوار هێرشبەری گەورە دەبن و ناچارن بەشێوەی خولانەوە بەشداری ڕووبەڕوبونەوەکانی پێبکەن.\nسەرچاوەکە دووپاتیکردۆتەوە، “گریزۆ” بەرژەوەندی یانەکەیی پێش بەرژەوەندیەکانی خۆی خستووە و ڕایگەیاندووە، بەهەرشێوەیەک بێت گەڕانەوەی ئەستێرەکەی سیلیساو خۆشحاڵی دەکات و هیچ کێشەیەکیشی لەو ڕووەوە نییە.\n“موندۆ” نوسیویەتی، گریزمان دەزانێت لە داهاتوودا هەریەک لە لویس سوارێزی ئۆرۆگوایی و لیۆ مێسی ئەفسانەی ئەرجەنتینی بەتەمەندا ڕۆدەچن و ناتوانن بەهەمان گڕوتینی جارانەوە ڕووبەڕوبونەوەکان ئەنجام بدەن، جگە لەوەش گریزمان و نایمار لەم بارودۆخەدا دەبنە سەنتەری خواستی هاندەران و دەتوانن داهاتووی بلاوگرانا بونیادبنێن، هەروەها پەیوەندیەکی هاوڕێیەتی توندوتۆڵیان بەیەکەوە هەیە و لەڕێگەی تۆڕە کۆمەڵایەتیەکانەوە بەردەوام سڵاو بۆ یەکتر دەنێرن.\n(بەفەرمی) چێڵسی دەستبەرداری یاریزانێکی بوو بۆ ئەستۆن ڤێلا


له‌لایه‌ن: ئاکام ئەکرەم - به‌روار: 2021-03-02-11:19:00 - کۆدی بابەت: 2830\nئینکا هندیەکانی ئەمریکای باشوورن، کە حکومەتیان بەسەر ئیمپڕاتۆریەتێکدا دەکرد لە ناوەڕاستی شیلی تا سنوری ئێستای نێوان کۆڵۆمبیا و ئیکوادۆر. هندیەکانی ئینکا پایتەختی خۆیان لە (کزکۆ) دروست کرد لە سەدەی ١٨ (مانکۆکایان) یەکەم حاکمی ئینکا بوو، بڕوایان وابوو لە نەوەی خواوەندی ڕۆژە. هندیەکانی ئینکا جەنگەکانیان لە سەرەتای سەدەی ١٥ەهەمدا دەستی پێ کرد و لە ماوەی (١٠٠) ساڵدا توانیان دەست بگرن بەسەر دانیشتوانی ئەندیزدا کە ئەوکات ژمارەیان نزیکەی ١٢ ملیۆن کەسێک بوو. کۆمەڵگای ئینکا کۆمەڵگایەکی چینایەتی بوون، ئیمپڕاتۆر بە یارمەتی چینە دەرەبەگەکە بە ئەوپەڕی دڕندانە و دڵ ڕەقیەوە مومارەسەی دەسەڵاتی خۆی دەکرد. تەکنۆلۆجیان و تەلارسازیان زۆر پێشکەوتوو بوون. جوتیاران بەشی زۆری کۆمەڵگای ئینکایان پێک دەهێنا. هیچ کەس باجی نەدەدا بەڵام دەبوایە پیاوەکانیان وەرزانە لە سوپادا خزمەتی دروست کردنی بینا و ڕێگا و بان یان پەرستگایان بکردایە. هندیەکانی ئینکا پردی هەڵواسراویان دروست دەکرد، لە بەینی شاخەکان جادەیان دروست دەکرد، لەگەڵ کەناڵی درێژی ئاودا ، هەروەها قەڵای زۆر گەورەیان دروست دەکرد. تا ئێستاش لە سەرانسەر شاخەکانی ئەندێردا دەتوانرێت شوێن دەستیان لە کەناڵی ئاو و ڕێگاوبان و پەرستگا و کۆشکەکانیاندا ببینرێت. سەرەڕای ئەوانە پزیشکی و نەشتەرگەری لە سەردەمیاندا زۆر پێشکەوتوو بووە. بە دەستی خۆیان لە خوری ئاسکی لاما و لۆکە جلوبەرگی خۆیانیان دروست کردووە. هەر جوتیارێکیان دەیتوانی نان و جلوبەرگی خۆی بەرهەم بێنێت.\nجەنگاوەری ئیسپانی (فرانسیسکۆ بێزارۆ) لە ساڵی ١٥٣٢دا جەنگی لەگەڵ هندیەکانی ئینکا کرد، بێزارۆ بە ١٨٠ جەنگاوەر چووە ناو ئیمپڕاتۆریەتی ئینکاوە لەو کاتەدا ناکۆکی کەوتبووە نێوان هواسکار و تاهەلبای برای کە کامیان ببنە حاکمی ئینکا لە ئەنجامدا ئەتاهولبا جەنگەکەی بردەوە، بەڵام بێزارو گرتنی و بە خیانەت تۆمەتباری کردن لە هەمان کاتدا هولسکاریش بە دیل گیرا و کوژرا. دوای ئەوە بیزارو ئەتاهولباشی کوشت، ئیمپڕاتۆریەتی ئینکا بەبێ سەرکردە مایەوە و نەیتوانی لەبەرامبەر جەنگاوەرە دڕندەکانی ئیسپاندا خۆڕاگری بکەن. ئیسپانیەکان ئیمپڕاتۆریەتی ئینکایان کردە موستەعمەرەیەکی سەر بە ئیسپانیا.\nپێویستیە ئابوری داگیرکەریەکان وای کرد چاو بخەنە سەر دەرهێنانی زیوو لە کاتەکاندا کە وای کرد دابەشکردنی دانیشتوان بگەڕێتەوە بۆ شارە گەورەکان. زۆر لە هندیەکان بەرەو ڕۆژهەڵات هەڵهاتن لە ترسی کانەکان و ڕژێمی داگیرکاریدا. بە کۆمەڵێک هێرش دەزگا ئاینییەکانی گەلی ئینکا لەناوبران. زۆرێک لە مێژوو نوسان دەڵێن ئەو شارستانیەی ئیسپانیەکان لەناویان برد لە زۆر ڕووەوە لە شارستانیەکەی خۆیان پێشکەوتووتر بوو.\nبابه‌ته په‌یوه‌ندیداره‌كان به : هندیەکانی ئینکا


بە فەرمانی دۆناڵد ترەمپ بەکارهێنەرانی دژە ڤایرۆسی کاسپەر سکای قەدەغەکرا\nسەرەتا»مۆبایل»ئاى ئۆ ئێس -IOS»ئەپڵیكەیشن»بە فەرمانی دۆناڵد ترەمپ بەکارهێنەرانی دژە ڤایرۆسی کاسپەر سکای قەدەغەکرا\nلەلایەن Razwan Omer لە 13/12/2017 0 Comments\nدوای ئەوەی چەند مانگێک پێش ئێستا ئاشکرا بوو کە دژە ڤایرۆسی کاسپەر سکای کە دژە ڤایرۆسێکی ڕووسیە لەناو دام و دەزگاکانی حکومەتی ئەمریکا سیخوری بۆ حکومەتی ڕووسیا دەکات.\nدوێنێ سێ شەمە سەرۆکی ئەمریکا دۆناڵد ترەمپ بە یاسا واژۆی لەسەر قەدەغەکردنی بەکارهێنانی دژە ڤایرۆسی کاسپەر سکای لەناو دام و دەزگایەکانی دەوڵەت کرد.\nماڵپەڕی Reuters ئەمڕۆ بڵاوی کردەوە بڕیارەکەی دۆناڵد ترەمپ دەبێت لەماوەی 90 ڕۆژ جێبەجێ بکرێت، دژە ڤایرۆسی کاسپەر سکای لەماوەی 90 ڕۆژ لەسەرجەم دام ودەزگایەکانی حکومەتی ئەمریکا بە مەدەنی و سەربازیەوە لاببرێت و بسڕێتەوە.\nئەوەش دوای ئەوە دێت بەپێی چەند بەڵگەیەکی نهێنی ئەمریکا بۆی دەرکەوت کە دژە ڤایرۆس کاسپەر سکای سیخوری بەسەر دام و دەزگایەکانی حکومەتی ئەمریکا دەکات بۆ بەرژەوەندی ڕووسیا بەوەش تەواوی دام و دەزگایەکانی ئەمریکای توشی دڵە ڕاوکێ کرد، هەرچەندە کۆمپانیای کاسپەر سکای ئەو تۆمەتانەی زۆر بە توندی ڕەتکردۆتەوە ڕاشیگەیاند بەم زووانە گومانەکانی ئەمریکا لەسەر خۆمان لادەبەین بۆ حکومەتی ئەمریکا دەیسەلمێنن کە سیخوریمان بۆ ڕووسیا نەکردووە.\nلەلایەکی تریشەوە وتەبێژی فەرمی لە لقەکانی ئاسایشی نەتەوەیی ئەمریکا بە پەیامنێری Reutersی گووتووە لەو ماوەیەی کە دیاری کراوە سەرجەم دژە ڤایرۆسەکانی کاسپەر سکای لە سەرجەم تۆڕەکان و دام و دەزگایەکان دەوڵەت لادەبرێت .\nبابەتەكانی پێشووتروه‌شانى نوێى ئه‌پڵیكه‌یشنى چۆن تەوبە بکەم بڵاوكرایه‌وه\nبابەتی دواتر نوێترین وەشانی psiphon بۆ كۆمپیوتەر و مۆبایل\nچۆنیەتی گەڕاندنەوەی وێنە سڕاوەکانی ئەندرۆید هەر لە ناو مۆبایلەکە خۆیدا بە بێ کۆمپیوتەر\nلەلایەن Brwa Jaza 08/07/2016\nبە ناوی خودا کێشەی هەرە زۆرمان ئوەیە کە وێنەکانمان دەسڕێتەوە لە ناو مۆبایلەکانمان پاشان ناتوانین…\nمۆبایلێکی نوێی تایبەت بە ڤیدیۆگەیم بەرهەمهات\nلەلایەن Othman Ahmed 02/11/2017\nمۆبایلێکی نوێ بەناوی Razer بەرھەمھێنراوە . کۆمپانیاکە مۆبایلێکی زیرەکی بۆ ھەوادارانی ڤیدیۆ گەیم لەشاری لەندەنی…\nكێشەیەك لە وەشانی نوێی سامسۆنگدا هەرای ناوەتەوە\nلەلایەن Othman Ahmed 07/07/2018\nبە گوێرەی ڕاپۆرتەکان تەكنەلۆژیەكان بێت مۆبایلی سامسۆنگ بەهۆی هەڵەیەکەوە وێنە دەنێرێت بۆ کەسانی دیکە بە…\nئینستاگرام تایبه‌تمه‌ندیه‌كی نوێی زیادكرد\nلەلایەن Darya ismail 17/05/2017\nتۆڕی كۆمه‌ڵایه‌تی ئینستاگرام كه له ئێستادا كۆمپانیای فه‌یس بووك خاوه‌نداری ده‌كات ، ڕۆژ بە ڕۆژ…\nDownload video YouTube use shortcuts on iphone\nDownload video YouTube use shortcuts on iphone https://www.youtube.com/watch?v=6esvIAF7mdc\nبڵاوبوونه‌وه‌ی وێنه‌ی دزه پێکراوی هواوی P10 وه تایبه‌تمه‌ندیه‌کانی\nئه‌م به‌رهه‌مه نوێیه‌ی هواوی به دوو نه‌وه به‌رهه‌م دێت که ئه‌وانیش Lite و Plus ده‌بن وه…\nچۆنیه‌تی داگرتنی ژێرنووسی ڤیدیۆیه‌کانی یوتیوب\nلەلایەن awder omer 17/08/2016\nله رێگای ئه‌م ڤیدیۆیه‌وه ئاشنا ده‌بیت به چۆنیه‌تی داگرتنی ژێرنووسی ڤیدیۆیه‌کانی یوتیوب ڤیدیۆی فێرکاری :…


یەک دیمەن و دوو نیگا.. بەکر ئەحمەد – Dengekan\nbyBaker Ahmad\tJuly 9, 2021\tGeneral, Opinion\n“هاوین لە کەناڵی یەک”ی ڕادیۆی سوید، بەهێزترین بەرنامەکانی ڕادیۆیە لە سویددا. هەموو ساڵێک کۆمەلێک ناو و کەسایەتی گەورە و بچووک لە پرۆگرامێکی سەعاتیدا، بابەتێکی تایبەتی ژیانی خۆیان دەگیڕنەوە کە ملیۆنەها لە خەلکی سوید وادار بەگوێگرتن دەکەن و لە رۆژنامە گەورەکانی سویدەوە رانان و لێکۆڵینەوە بۆ قسەکەرانی هاوینی سوید دەکرێت.\nلە سێی ئابی 2021 یە ئەمساڵدا، سەرەی “تاریق تایلەر ساڵح” بوو. یەکێک لە ڕووخسارە ناسراوەکانی چیشتلێنان لە سویددا. ئەوەی کە لە زمانی کوردیدا بە شێف بانگدەکرێن لەمڕۆدا.\nلە پایزی 2013 دا ، تاریق لە گەڵ تیمی تەلەفیزیۆنی سویددا، بۆ تۆمارکردنی بەرنامەیەکی تایبەتی خواردندروستکردن دەچن بۆ شارۆچکەی “یۆک موک” . لەوێ لەگەڵ “گرێتا هوڤا” کە یەکێک لە ناودارەترین شیفەکانی خواردنی “سامەکانە” کە کەمایەتییەکی ئەتنی باکوری سکاندیناڤیان، بە تەمان بەرنامەیەکی تایبەتی دروست بکەن.\nبەهۆی هەندێ گرفتی هات و چۆووە، تۆمارکردنی بەرنامەکە دەخرێتە رۆژی دوایی و بەڵام کردەی خواردندروستکردن لە جەنگەلەکانی “یوک موک”دا تا ئیوارەیەکی درەنگ درێژە دەکێشێت.\nلای کوردیش هەمان دیاردە، دەبێتە کاردانەوە لە بەرابەر چۆنێتی خۆپاراستن لە بەرنابەر دوژمنێکی نەبینراودا. ئیتر جێگاو ڕێگای ئەم ئینسانە لە ناو سروشت و دەوروبەرەکەیدا ، لە بەرانبەر ئەو جنۆکانەیشی کە دەکرێ موسوڵمان بن، هیچ مانایەک پەیدا ناکات.\nPrevious ئێمه كه به خێرایی شه‌ڕ گه‌وره بووین.. فله‌یحه حه‌سه‌ن – و: نه‌ژاد عزیز سورمێ\nNext پیاوێک لە ئاوریشم.. شیعری: ستیڤان شەمزینی


ئه‌مریکا هۆشداریی توندی به ده‌وڵه‌تی ئه‌نقه‌ره دا - Mehr News Agency\n31 tîrmehê 2016 - 08:34\nNews Code 4567\nپاکتاوی سه‌ربازی بوه‌ستێنن؛\nئه‌مریکا هۆشداریی توندی به ده‌وڵه‌تی ئه‌نقه‌ره دا\nکۆشکی سپی ڕایگەیاند کە گۆڕانکاریەکانی ئێستا لە هێزە چەکدارەکانی تورکیا زیان دەگەیێنێ بە هاوکاریی نێوان لایەنەکان و دەرکردنی ڕێژەیێکی زۆر لە ژەنڕاڵ و ئەفسەرەکان دەبنە ڕێگر لە سەر ڕێگای هاوکارییەکان لە شەڕ لەگەڵ داعش.\nبە ڕاپۆرتی ئاژانسی هەواڵی مێهر بە گێڕانەوە لە " ڕۆیتەرز " " جەیمز کڵاپێر " سەرۆکی ڕێکخراوی هەواڵگری نەتەوەیی ئەمریکا( سیا ) ڕایگەیاند کە شەپۆلی سڕینەوە لە ناوخۆی ئەرتەشی تورکیا هاوکارییە دوو لایەنەکانی واشنتۆن ـ ئەنقەرەی خستۆتە ژێر کاریگەریەوە و کەسانێکی زۆر کە ئێمە لەگەڵیان دانوستانمان دەکرد، دەرکراون یا دەسبەسەرن.\nکڵاپێر ڕاشیگەیاند کە " بێگومان ئەم کارانە ڕەوتی هاوکاریەکان لەگەڵ لایەنی تورک دژوارتر دەکاتەوە."\nشیاوی باسە کە ئەرتەشی تورکیا شەوی هەینیی ڕابردوو لە کۆمەڵێک گۆڕانکاریی نوێ لە فەرماندەیی ئه‌رته‌ش هەواڵی دا کە دوابەدوای؛ ۵۰ ژنڕاڵ خانەنشین کران و لەبەرانبەردا، ۹۹ ئەفسەر پلەیان بۆ ژەنڕاڵی چووە سەرەوە.\nئەم کارە چەند ڕۆژ پاش لە وتەکانی ڕەجەب تەیێب ئەردۆغان سەرۆک کۆماری تورکیا سەبارەت بە " چاکسازی له پێکهاتەی ئەرتەش" ڕوویداوە.


جەهانگیری دەڵێت هیوادارم تاوانبارانی مستەفا سەلیمی لە دادگایەکی عادلانەدا دادگایی بکرێن\nمستەفا سەلیمی، بەندکراوی کورد کە لە سێدارە درا\nکۆماری ئیسلامی ئێران سەرلە بەیانی شەمە، رۆژی ٢٣ی خاکەلێوە (١١ی ئاپریل) مستەفا سەلیمی، بەندکراوێکی سیاسی کورد لە بەندیخانەی شاری سەقز لە سێدارە دا.\nناوبراو بە تاوانی "شەڕ لە دژی خودا" و بەشداری کردن لە تێکهەڵچوونی چەکدارانە لە گەڵ هێزەکانی کۆماری ئیسلامی و ئەندامەتی لە ڕێکخراوێکی سیاسی کورد بۆ ماوەی ١٥ ساڵ بەند کرابوو.\nلە ٢٧ی مانگی مارس، سەلیمی و زیاتر لە دەیان بەندکراوی دیکەی کورد خۆیان لە بەندیخانەی شارەکە ڕزگار کرد. ئەو چەند ڕۆژ لە مەو پێش، وەک چەند کەسی ئاگادار لە مەسەلە دەگێڕنەوە و لە سەر تۆڕی کۆمەڵایەتی لێدوانیان بڵاوکرۆتەوە، چەند ڕۆژ لە مزگەوتی گوندێکی سەر سنوور ماوەتەوە و پاشان تاقمێک لە هێزی ئاسایشی پەنجوێن لە گەڵ خۆیان دەبەن بۆ ئەوەی لە بەر نەخۆشی کۆڕۆنا تاقیکردنەوەی پزشکی بۆ بکەن. بەڵام، هەر وەک ئەو کەسانەی ئاگادار باسی دەکەن، ئەو تاقمە لە ئاسایشی پەنجوێن ناوبراو ڕادەستی کۆماری ئیسلامی ئێران دەکەنەوە.\nفەریدەی سەلیمی، برازای مستەفا سەلیمی لە وتووێژێکی یەکشەمە لە گەڵ تۆڕی ماڵپەڕی "دراو" پشت ڕاستی دەکات "مامەی لە ئاوایی گەرمک بووە و دواتر سێ شەو لە پێنجوێن ماوەتەوە، وتویانە پێشمەرگەکان دێن بە دەممانەوە، کردوویانەتە ماشێن و بردوویانە بۆ ئاسایش؛ وتوویانە یەک مانگ کەرەنتینەت دەکەین. نەیزانی کەڵەکی لێ دەدەن و تەحویلی ئاسایسی دەکەن، ئاسایشیش تەوحویلی ئێرانی داوە، کوێر بم بۆ مامەی جوانم... بۆ مامەی دوژمن بەزێنم."\nفەریدە دەشڵێت کە ئەو قسانە خۆی مامی بۆ ئەوانی گێڕاوەتەوە.\nهەندێک سەرچاوە باس دەکەن کە مستەفا لە ئەو دیوی سنووری بانە، ئێران گیراوە، ئەو خانمە شی دەکاتەوە، مامی "براوەتە ئاسایش و لە وێوە تەحویل مەرزەکە دراوە و زەنگیان داوە لە ئێرانەوە نیروو (هێزی سوپای پاسداران) ڕۆیشتووە؛ ٧٠ دانە نیروو و ماشێن ڕۆیشتووە بە شوێنیا...."\nهەروەها هەندێک سەرچاوە گومان دەخەنە سەر ڕابردوو و رەفتاری مستەفا، بەڵام لە ئەم وتووێژەدا ئاگایی دەدات مامی دوژمن بەزێن بووە و "هەموویان لێی دەترسان، سەرتاسەری ئێران لە مامەی من ئەترسیا..."\nئیبراهیم جەهانگیری، ڕۆژنامەنووس لە کانادا\nلە وتووێژێک لە گەڵ دەنگی ئەمەریکا، برایمی جەهانگیری سەبارەت بە ئەوە کە گۆیا لێژنەیەک لە لایەن حکومەتی هەریمەوە بۆ لێکۆڵینەوە لە سەر ئەو کەیسە پێک بێت، پێی وایە، " ئەو کەیسە بە بێ پشتیوانی ڕێکخراوە نێو دەوڵەتییەکانی مافی مرۆڤ، ئەمنستی ئینترنەشناڵ (لێخۆشبوونی نێونەتەوەیی) و ڕێکخراوەکانی دیکە کە هەیئەتێکی ڕاستەوخۆ لە ئەو لێکۆڵینەوەیەدا بەشداربێ، ئەگینا هەرگیز ئەو هەیئەتەی حکومەتی هەریمی کوردستان بە ئەنجام ناگات."\nجەهانگیری هەروەها جەخت دەکات کە حکومەتی هەریم بۆ پاراستنی ئابڕووی خۆی پیویستە لە سەر ئەو مەسەلەیە مسۆگەر بیت، ئەگینا هەموو حکومەتی هەریم بە گشتی دەکەوێتە بەر تانە و تەشەر و ئەو خۆشەویستییەی کە خەڵکی ڕۆژهەڵاتی کوردستان بە تایبەت بەرامبەر بە حکومەتی هەریمی کوردستانیان هەیە، سەدا لە سەد خەوشدار دەبێت.\nوتووێژی برایمی جەهانگیری\nبۆ وتووێژی فەریدە سەلیمی بڕاونە ئەم لینکە:


ئه‌ندامێكی كورد لە لیژنه‌ی دارایی په‌رله‌مانی عێراق دەڵێت: بەغدا بەنیازە 320 ملیار دینارەكەی موچەی فەرمانبەرانی هەرێم بنێرێت بەڵام به‌دوری ده‌زانێت له‌م هه‌فته‌یه‌دا رەوانەی بكات.\nئاوێنە: شیروان میرزا، پەرلەمانتاری یەكێتی و ئه‌ندامی لیژنه‌ی دارایی په‌رله‌مانی عێراق، ئەمڕۆ یەكشەممە، بە ماڵپەڕی رەسمی حزبەكەی راگەیاند، حكومه‌تی فیدڕاڵی به‌نیازه 320 ملیار دیناره‌كه‌ی موچه‌ی فه‌رمانبه‌ران بنێرێت، به‌ڵام به‌دوری ده‌زانێت له‌م هه‌فته‌یه‌دا به‌و بڕه پاره‌یه بگاته هه‌رێم.\nمیرزا راشیگه‌یاند: تا ئێستا حكومه‌تی هه‌رێمی كوردستان وه‌فدی ره‌وانه‌ی به‌غدا نه‌كردوه، وێرای ئه‌وه‌ی دو هه‌فته به‌سه‌ر په‌سه‌ندكردنی یاسای قه‌رزدا تێپه‌ڕیوه كه فراكسیۆنه كوردستانییه‌كان ده‌نگیان پێنه‌دا.\nپه‌رله‌مانتاره‌كه‌ی لیژنه‌ی دارایی جه‌ختیشیكردەوە كه پێویسته حكومه‌تی هه‌رێم هه‌نگاوی نوێ بنێت و وه‌فدێك ره‌وانه‌ی به‌غدا بكات به‌مه‌به‌ستی چاره‌سه‌ركردنی كێشه هه‌ڵپه‌سراوه‌كان و موچه‌ی فه‌رمانبه‌رانی هه‌رێمی كوردستان.\nپێشتریش، لیژنه‌ی دارایی نوێنه‌رایه‌تی، له راگه‌یه‌نراوێكدا داوای له‌هه‌ردو حكومه‌تی فیدڕاڵی و هه‌رێم كردبو پابه‌ند بن به‌ته‌واوی ده‌قه‌كانی یاسای پڕكردنه‌وه‌ی كورتهێنانی دارایی كه به‌مدواییانه له‌لایه‌ن ئه‌نجومه‌نی نوێنه‌رانه‌وه په‌سه‌ند كرا، جه‌ختیشی كردۆته‌وه كه پێویسته حكومه‌تی هه‌رێمی كوردستان پابه‌ند بێت به یه‌كلایی كردنه‌وه‌ی سه‌رجه‌م پرسه دارایی و نه‌وتییه‌كان، وه‌ك له‌ده‌قی یاسای پڕكردنه‌وه‌ی كورتهێناندا ئاماژه‌ی پێكراوه تاوه‌كو حكومه‌تی فیدڕاڵیش پابه‌ندییە‌كانی له‌به‌رامبه‌ر گه‌لی كوردستان جێبه‌جێ بكات وه‌ك له‌ده‌قی یاساكه‌دا هاتوه.\nهەر ئەمڕۆش راوێژكاری مستەفا كازمی، سەرۆك وەزیرانی عێراق بۆ كاروباری دارایی و ئابوری رایگەیاند، حكومەتی عێراق پلانی هەیە لەم هەفتەیەدا پڕۆژە یاسای بودجەی 2021 رەوانەی پەرلەمان بكات.


وەڵامی فەرمی پارتی بۆ شاناز ئیبراهیم ئەحمەد . – WTARIKURD\nوەڵامی فەرمی پارتی بۆ شاناز ئیبراهیم ئەحمەد .\nچەند ڕۆژێک لەمەوبەر خاتو شاناز ئیبراهیم ئەحمەد وتارێکێ بەناونیشانی ( هەق وایە بەم جۆرە ئیتیفاق بکرێت ) بلاوکردەوەو ، ئێمەش لە ” وتایکورد” دا بلاومان کردۆتەوە . ڕۆژنامەیەکی سەر بەپارتی بەبێ خاوەنداری وتارێکی دژ بەو وتارەکەی خاتو شاناز ئیبراهیم بڵاوکردۆتەوە . ئەمەی خوارەوە وتارەکەی ڕۆژنامەی هەولێری سەر بەپارتییە .\nشاناز ، شانازی بە چییەوە دەکات ؟\nلەکاتێکد مەکتەبی سیاسیی پارتی و یەکێتی و هەردوو مەکتەبی ڕاگەیاندن ، کۆبوونەتەوە بۆ ئەوەی هیچ گرژییەک لەنێوانیان نەمێنێ و ڕێگە لەو کەسانە بگرن کە خەریکی تێکدانی یەکڕیزین، شانازی برایم ئەحمەد نووسینێکی بڵاو کردۆتەوە و زۆر سنووری بەزاندووە کە هەر نەدەبوو تخوونیان بکەوێت ، بەتایبەتی کە خودی شاناز یەکێکە لەوانەی پێش هەموو لایەک خودی ( یەکێتیی نیشتیمانیی کوردستان ) بەدەستیانەوە گیری خواردووە و بەهەڵسوکەوت و خیتابی دڵڕەشانە، سەرئێشەی زۆریان بۆ یەکێتی دروست کردووە .\nبۆیە پێش هەر کەسێکیش ئەوە یەکێتییە نیشتیمانپەروەرەکانن کە دەبێ بپرسن ، بۆچی ڕێک لەوکاتەدا کە هەموو لایەک هەوڵی نەهێشتنی دووبەرەکی دەدەن، شاناز بە چ سیفەتێک و بە چ ئامانجێک دێت و هەوڵی دووبەرەکی دەدات ؟\nئەگەرچی قسەکانی ئەو زۆر ساویلکانەن ، بەڵام بۆ ئەوەی تێبگات دەستی بۆ بابەتگەلێک بردووە کە خودی خۆی و مافیایەکەی تیایدا سەبەبکارن ، ئەم وەڵامانەی دەدەینەوە .\nکاتێک ڕەخنە لە ئاستی پەیوەندییەکانی هەرێم و دەرەوە دەگرێت ، بەتایبەتییش لەگەڵ تورکیا و گومانی دەخاتە سەر، دەبوایە هیچ نەبێ ئەو هاودەنگی و پاڵپشتییە نێودەوڵەتییەی بینیبایە کە ئێستا بۆ کوردستان هەیە . لەکاتێکدا هەموو وڵاتانی عەرەبی داوایان لە کۆمەڵگای نێودەوڵەتی دەکرد بۆ شەڕی داعش لە سوریا تەدەخول بکەن، کەچی هیچ وەڵامیان نەدانەوە، لەکاتێکدا تیرۆریستانی داعش بەشێکی زۆری خاکی عێراقیان داگیر کرد و لە سنوورەکانی بەغدا نزیک دەبوونەوە ، سەرۆکوەزیرانی ئەوکاتی عێراق چەندین جار لە دەرگای ئەمریکا و وڵاتانی دیکەی دا بۆ ئەوەی فریای بکەون ، بەڵام هیچ لایەک وەڵامی هاوارەکەی نەدایەوە، کەچی بەو خێرایی و بەو فراوانییە هاوپەیمانیی نێودەوڵەتی بۆپشتیوانی لە کوردستان پێکهێنرا. ئەوە نەتیجەی سیاسەتی دروست و ژیرانەی هەرێم و بەها نەگۆڕەکانی گەلەکەمانە کە شاناز بڕوای پێیان نییە و نایانناسێت . کاتێک ئەو لە کارەکەی خۆیدا لە بواری پەیوەندیی دەرەوە شکستی هێناوە و جالیەی کوردی دەرگەیان لێ گرت و لە نووسینگەکەی دەریان کرد ، با ئەو شکستەی خۆی بەسەر پەیوەندەییە دەرەکییەکانی هەرێمدا تەعمیم نەکات کە بە شایەتی هەموولایەک پەیوەندییەکانی هەرێم لەگەڵ هەموو وڵاتان زۆر متەوازن و لەسەر بنەمای بەرژەوەندییە باڵاکانی گەلەکەمانە. پەیوەندییەکانی هەرێم لەگەڵ وڵاتی تورکیا و هەموو دراوسێیەکانی تر لەسەر بنەمای بەرژەوەندیی باڵای گەلەکەمانە و، هەرێم هەمیشە لەو پەیوەندییانەدا خاوەنی بڕیاری خۆیەتی و هەر ئەو پەیوەندییە دۆستانەیەش بووە کە پرۆسەی ئاشتیی لە تورکیا هێنایە بەرهەم و ڕۆڵێکی زۆر گرینگیشی لە پێشخستنیدا بینیوە، ئەوە سەرباری ئەو هەموو هەوڵانەی لە نزیک و دوورەوە بۆ تێکدانی پرۆسەی ئاشتی لە باکوور لەئارادان !\nسەبارەت بە دۆسیەی نەوت، پرۆسەیەکی زۆر شەفافە و بەرپرسانی پێشوو و ئێستای یەکێتی لەناو حکوومەت چەندین جار رایانگەیاندووە کە ئاگاداری ورد درشتی ئەو بابەتەن . ئەگەر گومانێکیش لە دۆسیەی نەوتدا هەبێت ئەوا دۆسیەکان بە تەواوی لای پەرلەمانن و هەر گەندەڵییەکیش هەبووبێت لای بەرپرسە نزیکەکانی خۆت و ئەندامی باندە مافیاییەکەتە ، ئیتر چۆن ڕووت دێت دەستی چەوری خۆت بەسەری خەڵکی تر بسڕیت ؟\nسەبارەت بەو ناماقوڵییەش کە گوایە دۆسیەی سەربەخۆیی کوردستان تەنها بۆ موزایەدەیە ، ئەوە زادەی عەقڵی نەخۆش و کۆیلەکراوی تۆیە کە بڕوات بە سەربەخۆیی نییە و تەنیا دوژمنان و نەیاران و ئەوانەی وەک تۆن بەوشێوەیە دەڕواننە سەربەخۆیی ، ئەگینا سەربەخۆیی ویستی تاک تاکی گەلی کوردستانە و، نە تۆ و نە هاوشێوەکانیشت ناتوانن ڕێگە لەو ئامانجە پیرۆزەمان بگرن و بێگومان کەسانی وەک تۆ لیاقەتی ئەوەیان نییە شەرەفی ئەوەتان بەر بکەوێت لەخزمەت پرۆسەی سەربەخۆیی کوردستاندابن.\nسەبارەت بەو قسەیەی کە گوتوویەتی گومان لە شێوەی دابەشکردنی چەک دەکەم ، ئەوە نە ئیشی شانازە و نەبەهیچ سیفەتێک بۆی هەیە قسەی تێدا بکات . کوردستان خاوەنی موئەسەساتی خۆیەتی، بەتایبەتی سەبارەت بە دۆسیەی چەک و پێشمەرگە نابێ هەر کەسێکی جێی گومانی وەک ئەو لەولاوە هات دەم لە وردەکاریی سەربازی وەربدات. وەرگرتن و دابەشکردنی چەک، کاری وەزارەتی پێشمەرگەیە و فەرماندە سەربازییەکان باش ئاگاداری تەفاسیلی ئەو بابەتەن . وەزارەتی پێشمەرگە، کە ئێستا دیارە شاناز چاوی پێی هەڵنایەت، دەزگایەکی حکوومەتی هەرێمە و هەموو پێشمەرگەی کوردستان وەک یەک دەبینێ و هیچ جیاوازییەکیش لەنێوان پێشمەرگەکاندا نییە ، ئەوە تەنها شاناز و هاوشێوەکانین دەیانەوێ جیاوازی لەنێوان پێشمەرگەدا دروست بکەن.\nلە کۆتاییدا ئەوە وەبیر شاناز دەهێنینەوە کە ئەوەی دەبێ گومانی لێبکرێت پەیوەندییەکانی تۆن ، گەندەڵی و دروستکردنی باندی مافیایی لەناو حزبەکەی خۆت و زۆر شتی تر ، هێشتا خەڵکی کوردستانیش ئەو خیانەتەیان لەبیرە کە مێردەکەی شاناز بە ئیستغلالکردنی غیابی جەنابی مام جەلال و بۆ خۆشیرینکردن چۆن بووبە دەڵاڵی مالیکی و پێشنیاری بڕینی قووتی خەڵکی کوردستانی خستە بەردەم دوژمن، ئەوەش زۆر روونە کە خۆت و مێردەکەت چۆن بە ئیستغلالکردنی ناو و پێگەی مام جەلال لە بەغدا خەریکی تەندەرات بوونە و بۆ سەرگرتنی بازرگانییە ناڕەوایەکەشتان سەدان کاری خراپتان دژی کوردستان کردووە. بۆیە باشتر وایە شاناز بێدەنگ بێت و خەڵک ناچار نەکات فایلە ڕەشەکەی بکەنەوە، چونکە زۆر شت هەیە ئەگەر باس بکرێن رووی ئەوەی نابێت لە ناو خانەوادەکەی خۆشیدا سەر هەڵێنێت.\nخەڵکی کوردستان ئەوەش دەزانێت کە سەرکردایەتییە نیشتیمانپەروەرەکەی یەکێتی زۆر لە شاناز و هاوشێوەکانی بێزارن و، قسە و هەڵسوکەوتی شاناز هەرگیز تەعبیر لە سیاسەتی یەکێتی ناکات و هەرچی شاناز و مافیاکەی دەیکەن تەنها بۆ بەرژەوەندیی تایبەتی خۆیانە نەک یەکێتی. هەمووشمان ئەوە دەزانین کە جەنابی مام جەلال لە داخی ئەو جۆرە کەسانە باری تەندروستیی تێکچوو و ئێستاش هەر ئەوانە بازرگانی بە پێگە و ناوی مام جەلالەوە دەکەن.\nسەرچاوە – هەولێر\nعماد علي : تركيا صاغرة امام الاخرين و قاسية مع الكورد .


نۆ پەنابەری خەڵکی تەلەعفەر لەڕێگەی گەڕانەوە بۆ زێدی خۆیان گیانیا\nنۆ پەنابەری خەڵکی تەلەعفەر لەڕێگەی گەڕانەوە بۆ زێدی خۆیان گیانیان لەدەستدا\nلەلایەن هێمن عەساف 12/1/2018\nڤیدیۆی شوێنی رووداوەکە\nرووداو - سلۆپی\nبەهۆی وەرگەڕانی پاسەکەیان، نۆ پەنابەری خەڵکی تەلەعفەر لەڕێگەی گەڕانەوە بۆ زێدی خۆیان لە تورکیاوە گیانیان لەدەستدا و 28 پەنابەری دیکەش بریندار بوون.\nبەیانی ئەمڕۆ هەینی 12-1-2018، بەهۆی وەرگەڕانی پاسێک لە شارۆچکەی سلۆپی سەر بەپارێزگای شرناخ لە باکووری کوردستان، کە سەرنشینانی هاووڵاتییانی عێراقی بوون ، 9 کەس گیانیان لەدەستداوە و 28 کەسی دیکەیان برینداربوون.\nپاسە نەفەرهەڵگرەکە سەر بە کۆمپانیای "زیوف ئەلعەرەبییە"یە، دەگوترێت وەزارەتی کۆچ و کۆچبەرانی عێراق بۆ هێنانەوە پەنابەرانی عێراقی لە تورکیا دابینیکردووە ، پاسەکە لە ئیستەنبوڵ بەرەو باشووری کوردستان دەهات و، لە رێگادا بە هۆکارێکی نەزاندراو وەرگەڕاوە.\nمحه‌ممه‌د وه‌دیع، نوێنه‌ری هه‌ولێری كۆمپانیای"زیوف ئەلعەرەبییە" به تۆڕی میدیایی رووداوی راگه‌یاند، "سه‌رنشینه‌كان سه‌رجه‌میان په‌نابه‌ره عێراقییه‌كانی خه‌ڵكی موسڵ بوون و له توركیا بڕیاری دیپۆرتكردنه‌وه‌یان بۆ ده‌رچووه و ده‌گه‌ڕێندرانه‌وه ناوچه‌كانیان، به‌ڵام له دووری 20 كم له ده‌روازه‌ی ئیبراهیم خه‌لیل وه‌رگه‌ڕا و هۆكاری وه‌رگه‌ڕانه‌كه‌شی نازانین، شوفێری كۆمپانیاكه‌شمان برینداره و له نه‌خۆشخانه‌یه".\nژمارەیەکی زۆری ئەمبوڵانس روویانکردە شوێنی رووداوەکە و بەهاوکاری هێزەکانی فەرماندەی جەندرمەی سلۆپی ، بریندارەکان بۆ نەخۆشخانە گواسترانەوە.\nئایدن مه‌عرووف، سه‌رۆكی فراكسیۆنی به‌ره‌ی توركمانی له په‌رله‌مانی كوردستان به (تۆڕی میدیایی رووداو)ی راگه‌یاند "سه‌رجه‌م سه‌رنشینه‌كانی ئه‌م پاسه نه‌فه‌رهه‌ڵگره، توركمانی خه‌ڵكی ته‌له‌عفه‌ر بوون، كه له ده‌ستی داعش هه‌ڵاتن و له توركیا نیشته‌جێبوون. دوای ئازادكردنی ته‌له‌عفه‌ر، ده‌گه‌ڕانه‌وه زێدی خۆیان به‌ڵام به‌داخه‌وه رووبه‌ڕووی ئه‌م رووداوه هاتنه‌وه".\nمه‌عروف راشیگه‌یاند "ئه‌م پاسه وه‌رگه‌ڕاوه ده‌یه‌مین پاسی كاروانی په‌نابه‌ره‌كانی توركمانی ته‌له‌عفه‌ر بوو كه به‌شێوه‌یه‌كی به‌رده‌وام به‌هاوكاری به‌ره‌ی توركمانی له توركیاوه ده‌گه‌ڕانه‌وه زێدی خۆیان بۆ ته‌له‌عفه‌ر و به‌رده‌وامیشن له گه‌ڕانه‌وه".\nنیشانەکردن : باکووری کوردستان , باشووری کوردستان\n4097 ژمارەی بینین


د.محەمەد ئەمین: هەر ڕووداوێک لە ئیمراڵی ڕووبدات مایەی گومانە – کوردی – RojNews.News\n04/03/2020 - 9:44:43 am\nسێشەممە, 3 مار 2020 – 07:48 ڕۆژنیوز – بەرهەم لەتیف\nدکتۆر محەمەد ئەمین، نووسەر و مامۆستای زانکۆی سلێمانی، لەبارەی ڕووداوی ئاگرکەوتنەوەکەی ڕۆژی ٢٧ی شوبات لە دوورگەی ئیمرالیی و کاردانەوەکانی، بۆ ڕۆژنیوز دوا.\nد.محەمەد ئەمین، دەڵێت: لەبەر ئەوەی بەڕێز عەبدوڵا ئۆجالان لەو دوورگەیە زیندانیی کراوە، هەر ڕووداوێک لەو شوێنە ڕووبدات گومان دروست دەکات، یەکێک لە گومانەکان ئەوەیە ڕەنگە پلانگێڕان بیانەوێت هەڵوێستی خەڵکی کوردستان تاقیی بکەنەوە، داخۆ ئەگەر ڕۆژێک بەڕێز ئۆجالان کرایە ئامانج کاردانەوەی خەڵک چۆن دەبێت.\nئاماژە بەوەش دەکات، کە “دەبێت دەوڵەتی تورک بزانێت کە ناتوانێت وەک بارتمە مامەڵە لەگەڵ بەڕێز ئۆجالاندا بکات، ئۆجالان نەخش و پەیامێکی سیاسییە کە دەتوانێت ڕۆڵی هەبێت لە دیارییکردنی داهاتووی ئاشتی و پێکەوەژیان بۆ گەلانی ناو تورکیا”.\nئەو مامۆستایەی زانکۆ بەگرنگیشی دەزانێت خەڵکی کوردساتان خاوەنداریی لە ڕێبەری خۆی بکات و وتی: ئەگەر ژیانی بەڕێز ئۆجالانیش بکرێتە ئامانج، ئەوا بۆ هەمیشە لە زهنی هەموو تاکێکی کورد-دا دەمێنێتەوە و دەبێتە حسێن-ی کورد و سەرمەشقی بیری سیاسیی کورد، بۆیە هەرکەسێک کە باوەڕی بە پێکەوەژیان هەبێت دەبێت خاوەنداریی لە ئۆجالان بکات.


📅 11-04-2018 Даты и события\n📅 Добавлен Apr 11 2018 12:00AM\n👁 Этот пункт был просмотрен раз 20,002\nباکووری کوردستان - سەربازانی سوپای تورکیا لە کاتی [ Больше... 👁] ✖ ✖ 12 10 ✔ 99% ✍ H.B. 11-4-2018 0:00:00\n📊 لە 3 مانگدا لە سووریا 700 هەزار کەس ئاوارە بوون Статистика и опросы\n📅 Добавлен Apr 11 2018 9:45AM\n👁 Этот пункт был просмотрен раз 778\nلە دەستپێکی شەڕی سووریا هاتاکو ئیستا سەدان هەزارها [ Больше... 👁] ✖ ✖ ✖ 0 0 ✔ 97% ✍ N.I. 11-4-2018 9:45:21\n📝 هەپەگە دەربارەی چالاکییەکانی گەریلا لە باشوور و باکووری کوردستان ڕاگەیەنراوێکی بڵاوکردەوە курдские документы\n📅 Добавлен Apr 11 2018 3:49PM\n👁 Этот пункт был просмотрен раз 970\nناوەندی ڕاگەیاندنی هێزەکانی پاراستنی گەل - هەپەگە [ Больше... 👁] ✖ ✖ ✖ 0 0 ✔ 99% ✍ H.B. 11-4-2018 15:49:10


سلێمانی… تووشبووێکی نوێی کۆڕۆنا دەستنیشانکرا – ئاژانسی میدیایی تورکمان\nسلێمانی… تووشبووێکی نوێی کۆڕۆنا دەستنیشانکرا\n26 ئازار 2020 26 ئازار 2020 ئاژانسی میدیایی تورکمان\tکۆمێنت0\nوه‌زاره‌تی ته‌ندروستی حكوومه‌تی هه‌رێم رایگه‌یاندوه،لە بەردەوامی پشکنینەکان و گەڕان بەدوای گومانلێکراوان، تووشبووێکی ڤایرۆسی کۆڕۆنای نوێ COVID-19 لە شاری سلێمانی دەستنیشانکرا، کە ئافرەتێکی تەمەن ٥٦ ساڵە و خێزانی توشبووێکی پێشووە.\nده‌قی راگه‌یندراوی وه‌زاره‌تی ته‌ندروستی…\nلە بەردەوامی پشکنینەکان و گەڕان بەدوای گومانلێکراوان، تووشبووێکی ڤایرۆسی کۆڕۆنای نوێ COVID-19 لە شاری سلێمانی دەستنیشانکرا، کە ئافرەتێکی تەمەن ٥٦ ساڵە و خێزانی توشبووێکی پێشووە.\nوەزارەتی تەندروستی ٢٦ ئازار ٢٠٢٠\n« ژمارەى ئەو كەسانەى كە لە كۆرۆنا چاكبوونەتەوە گەيشتە ١٠ هەزار كەس\nئەمریكا لەڕووی زۆری ژمارەی تووشبووان به ڤایرۆسی کۆرۆنا پلەی یەکەمی لە جیهان وەرگرت »\nجەنەڕاڵ راحیل شەریف وەکو فەرماندەی سەربازی هاوپەیمانێتی بۆ بەرەنگاربوونەوەی تیرۆر دیاریکرا\n22 تشرینی دووه‌م 2017 تـەبا\t0\nمەراسیمی ناساندنی ٢٩ـیەمین پەرتووکی شیعری حوسام حەسرەت بە بەشداری هونەرمەندان بەڕێوەچوو\n2 تشرینی دووه‌م 2018 2 تشرینی دووه‌م 2018 تـەبا\t0\nروونكردنه‌وه‌ی پێنتاگۆن له‌باره‌ی هێزە نوێکەی سووریا\n18 كانونی دووه‌م 2018 18 كانونی دووه‌م 2018 ئاژانسی میدیایی تورکمان\t0


سینەماکارانی کورد لە تەنیشت سینەماکارانی ئێرانی هەموو ساڵێک لە خولە جۆراوجۆرەکانی فیستیڤاڵی فیلمی فەجر بەشدارییان کردووە و بە بەرهەمە هونەرییەکانی خۆیان خەڵاتی تەندیسی سیمورغی بلوورینی ئەم فیستیڤاڵە گرینگەی سینەمای ئێرانیان بەدەستهێناوە کە گرینگترین خەڵاتی سینەمای ئێران دێتەئەژمار.\n"محەمەد حەیدەری" بەڕێوەبەریی سی و پێنجەمین خولی فیستیڤاڵی فیلمی فەجر لە وتارێکدا سەبارەت بەم ڕووداوە گەورەیەی سینەمای ئێران نووسیوییەتی: سینەمای ئێران هەڵوەدا بەرەوپێشەوە دەڕوات و لاوانی چالاک، بە دنیایەک وزە و ئەندێشەی نوێوە هێواش هێواش سەرهەڵدەدەن. لاوانێک کە دەست لە ناو دەستی خۆشەویستی و توانای مووسپییەکانی بواری هونەر، گەورەکان و پێشەنگەکانی سینەما و ڕوانینیان بە سبەی و دڵەکانیان لە دوێنێ و مێژووی پڕ لە شانازی سینەمای ئێراندایە. ئەوەیە رەمز و ڕازیی ئەم هەمووە سەرکەوتنانەی سینەمای ئێران، سینەمایەک کە پێی لە ناو دابوونەریتە کۆنەکان و دەستی لە نوێبوونەوە و مودڕێنیتەدایە.\nهەروەها نووسیوییەتی: سی و پێنجەمین خولی فیستیڤاڵی فیلمی فەجر، جەژەنی رێزگرتن لە گەورەکانی سینەما و کارنەڤاڵی هاتنەناوەوەی بەورەی لاوانی چالاک و بەشعووری ئەم نیشتمانەیە. ئەم حیماسە پڕشکۆیەی ئەمساڵی لە بەشە جۆراوجۆرەکانی "ڕوانینی سینەمای ئێران"، "پێشبڕکێی سینەمای ئێران" (سەودای سیمورغ)، "فیلمی هەڵبژاردەی بینەران"، "سینەمای حەقیقەت" (پێشبڕکێی بەرهەمە دیکۆمێنتارییە بڵیندەکان) و "پێشبڕکێی راگەیاندن و ریکلام" بەڕێوەدەچێت.\nئەندامانی لێژنەی دادوەران پێکهاتوو لە سینەماکاران و بیرمەندانی فەرهەنگی و هونەری لە بەشی "پێشبڕکێی سینەمای ئێران" واتە "سەودای سیمورغ" لە چەندین بەشی جۆراوجۆردا خەڵاتی تەندیسی سیمورغی بلوورین پێشکەش دەکەن، لەوانە: باشترین فیلم بە روانینی نەتەوەیی، باشترین فیلم، باشترین دەرهێنان، باشترین سیناریۆ، باشترین ئەکتەری رۆڵی یەکەمی پیاو، باشترین ئەکتەری رۆڵی یەکەمی ئافرەت، باشترین ئەکتەری رۆڵی تەواوکەری پیاو، باشترین ئەکتەری رۆڵی تەواوکەری ئافرەت، باشترین وپنەگرتن، باشترین مونتاژ، باشترین موزیک، باشترین دەنگ، باشترین دیزاینی سەحنە و جلووبەرگ، باشترین میکیاژ، باشترین دیمەنە تایبەتە مەیدانییەکان و دیمەنە وێنەییەکان، خەڵاتی تایبەتی لێژنەی دادوەران، خەڵاتی تایبەتی بەهرەمەندی درەوشاوە بۆ ئەو دەرهێنەرانەی کە فیلمی یەکەمیان سازکردووە و هەروەها خەڵاتی تەندیسی سیمورغی بلوورینی باشترین وێنەی فۆتۆگرافەری فیلم.\nسی و پێنجەمین خولی فیستیڤاڵی فیلمی فەجر بە نمایشی کۆمەڵێک فیلمی بڵیندی سینەمایی، دیکۆمێنتاریی و ئەزموونی لە سینەماکارانی بوناوبانگ و لاوی ئێرانی و بە نمایشی 28 فیلم لە بەشی "پێشبڕکێی سینەمای ئێران" (سەودای سیمورغ)، 11 فیلم لئ بئشی "ڕوانینی سینەمای ئێران"، بەشی پێشبڕکێی "سینەمای حەقیقەت" (پێشبڕکێی بەرهەمە دیکۆمێنتارییە بڵیندەکان) و هەروەها "پێشبڕکێی راگەیاندن و ریکلام" لە رۆژانی 31ی ژانوییە تاکوو 10ی فێبرییەی 2017 لە هۆڵی کۆبوونەوەکانی تاوەری میلادی تاران و پەردیسە سینەماییەکانی ئەم شارە و شارە جۆراوجۆرەکانی ئێران بەڕێوەدەچێت.


كرۆنا وەك دێوەزمەیەكی كۆمەڵگەی مرۆیی\nلەوكاتەوەی مرۆڤ لەسەرئەم زەمینە روەو بەكۆمەڵبوون رۆیشتوەو بەكۆمەڵ بەدەستهێنان و پركردنەوەی پێداویستیەكانی خۆی بووە، بەسوود وەرگرتن لە سێ شتی سەرەكی، یەك: ئەزموونی لەگەڵ دانەكان و دیاردەو بابەتەكانی سروشت.دوو: مامەڵەی لە گەڵ خواستی هەمەجۆرو داواو نیازی مرۆڤ و گروپ و كلتوری كۆمەڵەكانی دەوروبەری.سێیەم: لەگەڵ حەزو خولیاو خەونە خودی و جۆری داواو پێویستیەكانی خودو گروپ و ئەو كۆمەڵگەی تیایدا ئەندامە.\nئەم سیانە دەلاقەی تەماشەو دیدو دونیابیی هەرمرۆڤێك بوون بۆ جیهان و جۆری پەیوەندی گرتنی لەگەڵ مرۆڤەكانی ئەم سەرزەمینە، لەوێوە حەزی بەژیانكردن و بەردەوامی ژیان و بەدەستهێنانی ئاسودەیی و ئاسایشی كۆمەڵایەتی و ئاسایشی خۆراك و لابردنی تەنگژەو بەربەستەكانی بەردەم زیندو مانەوەو خۆشگوزەرانی بووە.\nلەم رێیەی مرۆڤداو لەم جەدەلیەی بیرو ئایدیاو مامەڵەو پەیوەندیانەی نێو ژیانی كۆمەڵایەتیەیدا لەم سەرزەمینەو هەنگاو هەڵگرتنی زیاتری ئەو مرۆڤە بەئاوەدانكردنەوەی ئەم سەرزەمینە بەخۆی، هەردەم سێ دێوەزمەی مەترسیدارو گرنگ وەك بەربەست و مۆتەكە، لەبەردەم ژیانكردن و گوزەرانی خۆشی و مانەوەی لەنێو كۆمەڵدا دەركەوتە بوون. بەمانا لەگەڵ بەكۆمەڵبوونی زیاتری مرۆڤ و گەورەبوونی كۆمەڵگەی مرۆیی ئەو سێ دێوەزمەیە زیاتر خۆیان نواندووە كە ئێمە بەكورتی بەرچاو رۆشنیەكیان لەسەردەدەین و تەماشەیەكی كرۆنا وەك یەكێك لەو دێوەزمانە دەكەیتە هەوێنی باسەكەمان.\nیەكەم: گرفتی كەمی بەردەستی پێویستیەكان و زیاتر بوونی خواستی پێداویستیەكان لەلایەن مرۆڤ و كۆمەڵگەی مرۆڤایەتیەوە ..\nبەو پێیەی پێویستی خواستێكی دەروونی و بایەلۆژی و كۆمەڵایەتی مرۆڤە، ناخی مرۆڤ و لەهەمانكاتدا كلتورەكەی لەپشت هەرهەوڵێكی مرۆڤەوەیە بۆ دەسكەوتنی، چونكە تاكە هۆكاری بەردەوامی پێدانی ژیانیەتی و درووستكەری ژیان و شارستانیەتی، دیارە مرۆڤیش واناسراوە بونەوەرێكە كە خاوەن خواستی پێداویستی جۆراو جۆرەو پێدەچێت گەورەترین جیاكەرەوەی مرۆڤ و ئاژەڵان ئەوەبێت كەئاژەڵە ناگۆكان (حیوانات غیر ناگقە) پێداویستیەكانیان تەنها رەمەكی و بایەلۆژەی بن ، شێوەی فێربوون و جێبەجێبوونی هەر رەمەكی و بایەلۆژین و شایەن بەفێربوونن بێ كەمو كورتی. بەڵام پێداویستیەكانی مرۆڤ(بونەوەری بگۆ-حیوان ناگق) بایەلۆژی و كلتورین و شایەنی خستنەسەرن و شێوازو رێگەی بەدەستهێنانیان لەهەژمارنایەن. بۆ ئەم مەبەستەش مرۆڤ رێگەی شیاوونەشیاو (رێگەی باش و رێگەی خراب )هەڵدەبژێرێت، هەرچی سیستمی ئاكارو نۆرم و بەهاكۆمەڵایەتیەكانن لەكۆمەڵگەدا، ئەو رێو میكانیزمە داچۆراوانەی نێو ئەزموون و بیرو خەمی مرۆڤانەی مرۆڤن بۆ دیاریكردنی جۆری(باش-خراب) رێوشوێنی بەدیهێنانی ئەو پێویستیانە بە ئاسانترین و گونجاوترین شێواز كە ئاسایشی كۆمەڵایەتی و بەردەوامی ژیان و گوزەران بدەن بەدەستەوە. دیارە سەرچاوەكانی پێداویستی هەم سروشتین و هەم كۆمەڵایەتی و مرۆیین. مرۆڤیش بۆ رامكردنی سروشت تابە ئیمرۆ جەنگاوە و توانیویەتی وەك یەكەم و گەورەترین سەرچاوەی پێداویستیەكان بەئاكاری و نائاكاری سودی لێوەربگرێ و ببێتە سەرچاوەی یەكەمی پێداویستیەكانی، لەهەمانكاتدا بەو پێیەی كۆمەڵگەش دابینكەری زۆرێك لەپێداویستیەكانی تاكە، لێرەوە پەیوەندی تاك و گروپ و كۆمەڵگە لەسەر ئەم مەبەستە وەستاوەو بونیادی سەرەكی كۆمەڵایەتی بوونی لەسەر دیاریكراوە.\nدووەم: گرفتی دەركەوتەبوونی ململانێی زیاتری مرۆڤەكان لەپێناو دەستگەیشتن بەسەر سەرچاوەكانی بەرهەمهێنان و بژێوی، دواجار داگیركردنی سەرچاوەكان ژیان و دەسەڵات لەلایەن كەسانی خۆپەرستەوە.\nپرسی ململانێ پرسێكی مرۆییە، لەوساتەوەی كە ئیتر مرۆڤ نەگەرایەوە بۆ ئەو ویژدان و (نیازی پاك)ەی ناخی مرۆڤ وەك ئاینەكان باسی دەكەن و وەك ئەو (ویستی چاكە)یەی كە كانت لەپشتیەوە رەخنە لە سەر عەقڵی پەتی دەیگرێت، رەهای دەكات لە هەمووشتەكان، بەڵكو ناخی خۆی كردە هێلانەی ئەنانیەت و ئەو خۆپەرستی وخۆبەگەورە زانینەی (كەیەكەم جار لای شەیتانەوە دەركەوت (انا خیر منە) بەرامبەر باوەئادەمی باوكی مرۆڤایەتی نواند، پاشان ئەم نەریتە نەگریسە هاتە ناو مرۆڤەكان و بەداخەوە زیاتر لەنێو كەسەدەسترۆیشتو دەسەڵاتدارە سیاسی و كۆمەڵایەتیەكان تەشەنەی كردو دەستەواژەكانی (هەرچی من دەیڵێم ئەوەراستە،!! ئەوەی من دیاری دەكەم ئەوە پەیرەوە،!! كێ لە ئێمە پیرۆزترو بیركەرەوە تر لەسەر راستی تر هەیە!! خۆ بەگەورە زان و پیرۆزو شایستە بەریزی ئەوانی ترو ئەوانی تر بە كەسانی پلە دوو بەردەست.!! ئەمە تەنها بۆ(من)ەو شایەن بەمن و بنەماڵە‌و دەست و تاقمی (من) ەو ئەوانی تر ... ئیتر..؟؟هەزاران دەستەواژەی ناساغ و ناسازی مرۆیی و دژ بە ژیانی دادی و ئاسایشی كۆمەڵایەتی راستەقینە، ئیتر راكردوو خۆپەناگرە لەهەر بەرپرسیاریەتێكی ئینسانی و كۆمەڵایەتی راستەقینە ئەگەر لەبەرژەوەندی خۆی نەبێ وزیانی بۆ پەزەكانی نەبێ!! چونكە بەرپرسیارێتی هەستێكی ئەرێنی شێلراوی گیانی مرۆڤانەیە، كەلەناخی مرۆڤەكاندا وەك هەڵوێستێك بەرامبەر جیهانی دەرەوە لەئەرك و ماف و گێرانی رۆڵ دا لە گوتەو كارو مامەڵەی مرۆڤدا دەركەوتە دەبێت. بەمەش تاكی مرۆڤ روەو خزمەت و پاراستنی كۆمەڵگە ئاراستە دەكات. بەڵام ئەم جۆرە مرۆڤانە ئەمانەیان نیەو بۆ ناخی حۆیان شۆربوونەتەوەو سەرچاوەی ململانێن تەنانەت وەیشومەو دوژمنێكی سەرسەختی هاوشێوەكانی خۆشیانن.!\nبوونی ئەم جۆرە تەرزە لەمرۆڤ لەم ژیانەو خاڵی نەبوونی كۆمەڵگەكان (بێ جیاوازی و كوردەواری بەنمونەش)لەم تەرزە مرۆڤانە خاڵی لاوازی كۆمەڵگەكانە بۆ بوونی درزی دارمان و لەرزەی ئاسایشی كۆمەڵایەتی و دەركەوتەبوونی هەزاران دیاردەی وەك دزیی و گەندەڵی و هەژاری و كوشتن و ...هتد\nئەمە بەدەرلەوەی ئەگەری هەڵكشانی ململانێكان و بوونی رقێكی داپۆشراوی ساختە بە (ئم و بەڵێ قوربانەكان!!) و نەمانی متمانەی پردی پەیوەندی خەڵك و دەسەڵاتە لەهەركۆمەڵگەیەكدا ، (بۆ كوردەواریش ئەمە هەر راستە.) كە دەرگایەك دەكاتەوە بۆ پرسی من و ئەوان، پرسی خەیرو شەر، پرسێك كەتا بینەقاقای گەوزاوە لەململانێ، ململانێی بینراو و نەبینراو، چێنراو بە قین و بوغزو پاشقول و ملشكاندن، ئیترو ئیتر ئیتر بەردەوام تا ئەوكاتەی مرۆڤی بریاردەری سەردەستە یان ئەگەرێتەوە بۆ ناخی راستەقینەی خۆی و نێو ماڵی گشتی ئەوان، ئەوانێك كەهۆكاری سەرزل بوونی ئەم بوون رۆژێ لە رۆژان (كە مەخابن نموونەی لەمە زۆركەمە!!) یان ململانێكە دواجار بەملشكانی ئەوچینی سەردەستەكەی دێت، مێژووی مرۆڤایەتیش لەم نمونانەی بێ هەژمارە.\nسێیەم : نەخۆشی\nنەخۆشی بۆ خۆی لەگەڵ مرۆڤدا مێژوویەكی دێرینی هەیە، پرسی مێژووی كۆمەڵایەتی ڤایرۆسەكان وەك هۆكارێكی نەخۆشخەرو مەترسیدار هەڕەشە لەسەر ژیانی مرۆڤ، مێژینەیەكی كۆمەڵایەتی 12هەزار ساڵەی لەگەڵ كۆمەڵگەی مرۆیی دا هەیەو هەردەم هۆكارێكی نەخوازراوو بێزراو دوژمن ئاسای مرۆڤ بووە لەم سەرزەمینە. بەتایبەتی دوای چەرخی بەردینی نوێ و دەركەوتنی ژیانی كشتوكاڵی و زیاتر بوونی چری دانیشتوان، ئیتر نەخۆشیە ڤایرۆسیەكان ماڵی و نیشتەنی كۆمەڵگەكان بوون، نموونەی سورێژە وئاوڵە و تاعوون و هتد. كە ئەمانە زۆر جار ژیانی مرۆڤایەتیان تیكداوەو كۆمەڵگەكانیان بەرەو لێواری لەناوچوون بردووە.\nنەخۆشی ئەو دێوەزمە بووە بەدرێژایی مێژوو شەری لەسەر ژیان و بونی مرۆڤ كردووە، هەردەم مەترسی بووە لە توانای و چالاكی و هێزو دەسەڵات و بەردەوامی ژیانی، بەهەمانكاتدا گەورەترین رێگربووە لە بەردەم خەون و خولیاو خۆشیەكانی ژیانی، بەیەكێك لەتێكدەرەكانی ئاسایشی كۆمەڵایەتی و ئاسایشی سیاسی و نیشتمانی نەتەوەكان بووە، چونكە هیچ كات ئاسایشی كۆمەڵایەتی و نیشتمانی هیچ كۆمەڵگەیەك پارێزراو نابێت ئەگەر كۆمەڵگەیەكی ناتەندروست و پەككەوتەو پرنەخۆشی هەبێت.\nدیارە كرۆنا وەك یەكێك لەو نەخۆشیە ڤایرۆسی و درمانەی كە ئیمرۆ كۆمەڵگەی مرۆیی بەتێكڕا تەنیوە، یەكێكە لەخراپترینی ئەو دوژمنانەی كەبەرۆكی كۆمەڵگەی مرۆیی گرتوە لەبەرسێ خاڵی گرنگ:\nیەك: بەچالاكترین جۆری نەخۆشی لەم سەرزەمینە هەژماركراوە كە بتوانێت بەكەمترین كات هەمووسنورە سیاسی و كۆمەڵایەتیەكان ببرێت و پرسیارو گۆرانكاری لە جۆری سیستمی تەندروستی كۆمەڵگەكان دروست بكات و راستەوخۆو ناراستەوخۆ هەموو كۆمەڵگەی مرۆیی بخاتە ژێر باری خۆپارێزی و بەرگری و جۆری كۆنترۆڵكردنیەوە.\nدووەم: تائێستە یەكەم جۆری نەخۆشی ئەم سەرزەمینەیە كە زۆرینە یاخود بەجۆرێ لەجۆرەكان هەموو چالاكیەكانی مرۆڤایەتی خستە ژێر پارێزو و رارایی و تەنانەت جۆرێك هەڵپەساردنەوە، بەجۆرێك كە بەگەورەترین هەرەشە لەسەر ئابوری و بژێوی ژیانی مرۆڤایەتی هەژماردەكرێت، پێدەچێ داكەوتەكانی ئەم نەخۆشیە ئەگەر وەها بەردەوام بێت، دیاردەی هەژاری و جەنگ و ململانێ مانەوەی كۆمەڵگەكان درووست بكات .\nسێیەم: بەداخەوە كرۆنا دووگرفتەگەورەكەی تری ئاماژەمان پێدا : ( گرفتی كەمی بەردەستی پێویستیەكان و زیاتر بوونی خواستی پێداویستیەكان لەلایەن مرۆڤ و كۆمەڵگەی مرۆڤایەتیەوە .. و دەركەوتەبوونی ململانێی زیاتری مرۆڤەكان لەپێناو دەستگەیشتن بەسەر سەرچاوەكانی بەرهەمهێنان و بژێوی، دواجار داگیركردنی سەرچاوەكان ژیان و دەسەڵات لەلایەن كەسانی خۆپەرستەوە. ) زیندووتر دەكاتەوەو دەیانكاتە سەرباری خۆی. بەوەی زیاتر بوونی خواستی تەندروستی و بەربەستبوون لەسەر ئاسان دەستگەیشتن بەسەرچاوەكانی ژیان وبژێوی، ئەمە لەسەر ئاستی دێوەزمەی یەكەم بەرۆكی كۆمەڵگەی مرۆیی دەكاتەوە، لەسەر ئاستی دێوەزمەی دووەمیش ململانێكان لەسەر سەرچاوەكانی ئابوری و دەسەڵات ئەو مەترسیەگەورەیەیە كە بگاتە بڵاوبونەوەی هەژاری بەربڵاو لەسەر ئاستی جیهان و گومانی دەكرێ دوای نەمانی كرۆنا سەرەتای جەنگێكی نوێ بێت. هیواداریشم وانەبێت!!


ناس کورد ئاشکراى دەکات\nحکومەتى هەرێمى کوردستان بڕیاریدا نامەیەکى فەرمى ئاراستەى حکومەتى عێراق بکات و تیایدا داواى موچەى مانگەکانى 5و6و7و10ى 2020 بکات.\nڕاگەیەندراوى کۆبوونەوەى ئەنجومەنى وەزیرانى هەرێمى کوردستان کە "ناس کورد" بەدواداچوونى بۆ کردووە (25ى تشرینى دووەمى 2020) ئاماژە بەوە دەکات کە ئەنجومەنى وەزیران بڕیاردرا، نامەیەکی فەرمی بەناوی حکومەتی هەرێمی کوردستانەوە ئاراستەی ئەنجومەنی وەزیرانی عێراق بکرێت و داوای بەشە بودجەی هەرێمی کوردستان بکات بۆ مانگەکانی پێنج و شەش و حەفت و دەی ئەمساڵ کە ماف و شایستەیەکی ڕەوای هەرێمی کوردستانە و حکومەتی فیداڵی نەیناردووە و هیچ پەیوەندییەکی بە یاسای کورتهێنانی دارایی بۆ ساڵی 2020 ەوە نییە.\nبەگوێرەى راگەیەندراوەکە، لە تەوەری یەکەمی کۆبوونەوەکەدا، دوا پێشهاتەکانی ڕێڕەوی دانوستان لە گەڵ حکومەتی فیدراڵی سەبارەت بە ماف وشایستە داراییەکانی هەرێمی کوردستان خرایەڕوو، بەتایبەتیش دوای تێپەڕاندنی یاسای پڕکردنەوەی کورتهێنانی دارایی بۆ ساڵی 2020 لە لایەن ئەنجومەنی نوێنەرانی عێراقەوە بە بێ ئامادەبوونی فراکسیۆنە کوردستانییەکان.\nلە راگەیەندراوەکەدا ئاماژە بەوە کراوە، سەرۆکی ئەنجومەنی وەزیران جەختی لەوە کردەوە، کە هەرێمی کوردستان هەموو هەوڵێکی خۆی داوە و هەموو پابەندییەکانی خۆی بۆ گەیشتن بە ڕێککەوتنێکی بنەڕەتی لەگەڵ حکومەتی فیدراڵی جێبەجێ کردووە و بەردەوامیشین لە گفتوگۆ.\nبەگوێرەى راگەیەندراوەکە، مەسرور بارزانى ئاماژەی بەوەشدا کە حکومەتی هەرێمی کوردستان ، لایەنی فەرمی گفتوگۆیە بۆ چارەسەرکردنی کێشەکان لەگەڵ حکومەتی فیدڕاڵی و بە هیچ شێوەیەک حکومەتی هەرێم، سازش لە مافە دەستورییەکان و شایستە داراییەکانی خەڵکی هەرێمی کوردستان ناکات . گوتیشی دواخستنی نەناردنی بەشە بودجەی هەرێمی کوردستان، پێشینەیەکی مەترسییدارە و پێشێلکردنی مافە ڕەواکانی خەڵکی کوردستانە.\nهاوکات لە کۆبوونەوەکەدا سوپاسى هەڵوێستی نوێنەری تایبەتی سکرتێری گشتی نەتەوە یەکگرتووەکان لە عێراق جینین پلاسخارت کراوە کە لە وتارەکەیدا بۆ ئەنجومەنی ئاسایش، جەختی لەوە کردبووەوە فەرمانبەر و مووچەخۆرانی هەرێمی کوردستان، تەنیا فەرمانبەر و مووچەخۆری هەرێم نین بەڵکو هاووڵاتی عێراقین و پێویستە بابەتی مووچە نەکرێتە بەشێک لە کێشە سیاسییەکان و نابێت بە شێوەیەکی بە کۆمەڵ بکرێنە قوربانی.\nلە راگەیەندراوەکەدا ڕونکراوەتەوە، ئەنجومەنی وەزیران داوا لە نەتەوە یەکگرتووەکان و کۆمەڵگەی نێودەوڵەتی دەکات پشتگیریی لە هاتنەئارای ڕێککەوتنێکی بنەڕەتی لە نێوان حکومەتی هەرێمی کوردستان و حکومەتی فیدراڵی بکەن لە پێناو دابینکردنی ماف و شایستە دەستوورییەکانی خەڵکی کوردستان.


NRT TV | کوردستان | خالید شوانی: زیاتر لە ملیۆنێک پارچە زەوی کشتوکاڵیی جوتیارانى کورد دراوە بە عەرەبی ھاوردە\n2602 جار خوێندراوەتەوە\nوەزیرى هەرێم بۆکاروبارى بەغدا ڕایگەیاند، "ملیۆنێک و ٢٠٠ ھەزار پارچە زەوی کشتوکاڵی جوتیارانى کورد دراوە بە عەرەبی ھاوردە و هۆکاری نەگەڕانەوەی ئەو زەوییە کشتوکاڵییانەش جێبەجێ نەکردنی مادەی ۱٤۰ی دەستورى عێراقە".\nخالید شوانی وەزیرى هەرێم بۆ کاروبارى بەغدا، لە میانى بەشداریکردنى لە بەرنامەى تاوتوێ ئێن ئاڕ تى ڕایگەیاند، "بەھۆی ئەوەی ئێستا کورد دەسەڵاتی سەربازى و ئیداری لە کەرکوک نەماوە، دادگا گەڕانەوەی زەوییە کشتوکاڵیەکان دوادەخات"، ڕاشیەگیاند، "پێویستە بە بڕیاری ئەنجومەنی وەزیرانی عێراق، ئەو زەوییە کشتوکاڵیانە بگەڕێندرێتەوە بۆ کورد و تورکمان".\nوتیشى، "دادوەرەکانی کەرکوک لە گەڕانەوەی زەوییەکاندا سەربەخۆنین، چونکە لایەنگری عەرەبەکان دەکەن و وەزیرە یەک لە دواییەکەکانی دادی عێراق، گەڕانەوەی زەوییە کشتوکاڵییەکانی جوتیاران دوا دەخەن".\nباسی لەوەشکرد، "بە گەڕانەوەی پێشمەرگە و ئاساییکردنەوەی دۆخی کەرکوک لە ڕووی سەربازییەوە، بەشێک لە کێشەکان چارەسەردەبن و لە ئێستاشدا دەربارەی ڕێککەوتنەکەمان لەسەر بودجە لەگەڵ بەغدادا، چاوەڕێی سەرۆک وەزیرانی نوێی عێراقین".


هێرشی ئاسمانی و تۆپبارانه‌كانی سه‌ر قوتابخانه و نه‌خۆشخانه‌كانی باكوری خۆرئاوای سوریا به "پێشێلكردنێكی په‌سه‌ندنه‌كراوی یاسای نێوده‌وڵه‌تی" هه‌ژمارده‌كرێت، به‌رپرسی سیاسه‌تی ده‌ره‌وه‌ی یه‌كێتی ئه‌وروپا، فێدێریكا مۆگێرینی چوارشه‌ممه (8 ئایار) وتی.\nپه‌ره‌سه‌ندنی شه‌ڕ له چه‌ند رۆژی رابردوودا له‌نێوان هێزه‌كانی حكومه‌تی سوریای پشتیوانیكراو له‌لایه‌ن روسیاوه و تووندڕه‌وه‌كان له ناوچه‌ی ئیدلیب بووه هۆی كوشتنی ده‌یان كه‌س و ئاواره‌كردنی نزیكه‌ی 150,000 كه‌س یان زیاتر، ئاژانسی فرانس پرێس رایگه‌یاند.\nبڕیاره ئه‌نجومه‌نی ئاسایشی نه‌ته‌وه یه‌كگرتووه‌كان هه‌ینی كۆببێته‌وه بۆ گفتوگۆكردن ده‌رباره‌ی تووندوتیژییه‌كه.\nروانگه‌ی سوری بۆ مافه‌كانی مرۆڤ رایگه‌یاند كه چوارشه‌ممه 10 مه‌ده‌نی له ناوچه‌ی ئیدلیب له هێرشێكی ئاسمانیی هێزه‌كانی حكومه‌تی سوریادا كوژران.\nقوربانییه‌كان هی ئه‌و ناوچه‌یه بوون كه ته‌حریر شام تێیدا چالاكه.\nمۆگێرینی وتی: "په‌ره‌سه‌ندنه سه‌ربازییه‌كانی ئه‌مدواییه‌ی باكوری خۆرئاوای سوریا، به كردنه ئامانجی قوتابخانه و نه‌خۆشخانه‌كان به هێرشی ئاسمانی و تۆپبارانكردن، له‌نێویاندا به‌كارهێنانی بۆمبی به‌رمیلی، پێشێلكردنێكی په‌سه‌ندنه‌كراوی یاسای نێوده‌وڵه‌تییه."\nمۆگێرینی له به‌یاننامه‌یه‌كدا وتی: "خه‌ڵكێكی بێشومار مردوون و خه‌ڵكی سوریا دووچاری سه‌ختی و ئازارێكی ئێجگار زۆر بوون."\nوتیشی: "یه‌كێتی ئه‌وروپا دووپاتیده‌كاته‌وه كه روسیا و توركیا، وه‌ك دوو دڵناییده‌ری رێكه‌وتننامه‌ی سۆچی، ئه‌ركیانه دڵنیابن له جێبه‌جێكردنی رێكه‌وتننامه‌كه."\nناوبراو ئاماژه‌ی به‌و رێكه‌وتنه كرد كه له هاونه‌هه‌واری سۆچی له روسیا له‌نێوان سه‌رۆكی روسیا، ڤلادمیر پوتین و هاوتا توركه‌كه‌ی، ره‌جه‌ب ته‌یب ئه‌ردۆگاندا واژۆكرا.\nبه‌گوێره‌ی ئاگربه‌سته‌كه‌ی 17 ئه‌یلول، توركیا كاریگه‌ریی خۆی له‌سه‌ر گروپه‌كانی دژ به رژێم به‌كارده‌هێنت بۆئه‌وه‌ی چه‌كداره‌كان و چه‌كه قورسه‌كانیان له ناوچه‌ی ئارام بكێشنه‌وه.\nمۆگێرینی هۆشدارییدا كه په‌رسه‌ندنی زیاتر ده‌كرێت هه‌وڵه‌كانی نێرده‌ی تایبه‌تی نه‌ته‌وه یه‌كگرتووه‌كان، گێیر پیده‌رسن، بۆ ده‌ستپێكردنه‌وه‌ی گفتوگۆكانی نێوان لایه‌نه سورییه‌كان له جنێف، بخاته مه‌ترسییه‌وه.\nلە داعشەوە بۆ سەر شانۆ: هونەر دەگەڕێتەوە نێو ئەنبار عێراق 55,000 سەربازی پێشوو دادەمەزرێنێتەوە ئەمریکا و تورکیا یەکەم گەڕی هاوبەشی پاسەوانی دەستپێدەکەن له باکوری رۆهەڵاتی سوریا


شاندێکی حیزبی دیموکرات لە جێژنی نەورۆزی پارلەمانی ئورووپادا بەشداريی کرد\nزایینی: ٢٣-٠٣-٢٠١٧ - هەتاوی: ١٣٩٦/٠١/٠٣ - ١٤:٠٠ تاران قه‌باره‌ی فۆنت:\nکوردستان میدیا: بە بەشداریی شاندێکی حیزبی دێموکراتی کوردستانی ئێران، جێژنی نەتەوەیی نەورۆز لە پارلەمانی ئورووپا لە شاری برۆکسێل بەڕێوە چوو.\nبەپێی هەواڵی گەویشتوو بە ماڵپەری کوردستان میدیا،لە سەر بانگهێشتی فەرمیی نوێنەرایەتیی هەرێمی کوردستان لە یەکیەتیی ئورووپا، بە هەماهەنگی لەگەڵ گرووپی دۆستانی کوردستان لە پارلەمانی یەکێتيی ئەوروپا، ڕۆژی دووشەممە ڕێکەوتی ٢٠١٧/٣/٢٠، شاندێکی حیزبی دێموکراتی کوردستانی ئێران بە سەرپەرەستیی "عەلی ئەشرەف مورادی"، ئەندامیی ڕێبەریی حیزبی دیموکرات لە ڕیسێپشنێک بە بۆنەی نەورۆز و سەری ساڵی نوێی کوردی لە پارلەمانی ئورووپا لە شاری برۆکسێل بەشداریی کرد.\nسەرەتا، ئەندام پارلەمانی ئورووپا "CharlesTannock" لە سەر نەورۆز و تایبەتمەندییەکانی نەورۆز لە نێو گەلی کورددا قسەی کرد و هیوای خواست کە لە ساڵی نوێدا کورد بە مافی سەربەخۆیی بگات.\nدواتر نوێنەری حکومەتی هەرێمی کوردستان لە یەکیەتیی ئورووپا، بەڕێز "دلاوەر ئاژگەیی"، وێڕای پیرۆزبایی‌کردن لە میوانان و بەشداران، باسی بەڕێوەبردنی جێژنی نەتەوەیی نەورۆزی لە نێو گەلی کورددا کرد و ئاورێشی لە دۆخی کورد لە ناوچەکەدا دایەوە.\nدواتر گرووپی مۆزیکی "کوردنەوا" کە لە چەند هونەرمەندی سەرکەوتووی کورد پێک هاتووە، بە گۆرانی و مۆزیکی کوردی كەشێکی تایبەتییان بە ڕێوڕەسمەکە بەخشی.


خوێندنى سوره‌تى (الفاتحة) بۆ گيانى مردووه‌كان :: ماڵپه‌ڕی فه‌رمووده\nخوێندنى سوره‌تى (الفاتحة) بۆ گيانى مردووه‌كان\nخوێندنى سوره تى (الفاتحة) بۆ گيانى مردووه كان\nخوێندنی سوڕه ت فاتحه بۆمردوو، يان خوێندنى دواى پاڕانه وه بۆ مردووه كان، يان خوێندنى له كاتى ماره بڕيندا، هه موو ئه مانه بيدعه يه كى خراپن، چونكه له سه رده مى پێغه مبه ردا (صلی الله علیه وسلم) نه بووه ، وه له هاوه ڵانى به ڕێزييه وه ئه م كاره نه هاتووه ، له كاتێكدا ئه وان شاره زاترين كه س بوونه به حاڵى پێغه مبه ر (صلی الله علیه وسلم)، ده ى كه وابوو كاتێك له وانه وه ئه م كاره نه گێڕدراوه ته وه و ئه وان نه يان كردووه ده ر ده كه وێت كه كارێكى بيدعه يه .\n1 ـ گێڕانى ماته مينى له سه ر مردووه كان و خواردن دروست كردن بۆ ئه و خه ڵكانه ى كه دێن بۆ سه رخۆشى كردن له كه س و كارى مردووه كه ، وه به كرێ گرتنى قورئان خوێنه كان بۆ قورئان خوێندن له سه ر مردوو، گومانيان وايه ئه م كاره سه رخۆشى كردنه له كه سانى خاوه ن مردوو، وه گومانيان وايه ئه م قورئان خوێندنه سوود به مردووه كه ده گه يه نێت، هه موو ئه م كارانه بيدعه يه و خواى په روه ردگار هيچ به ڵگه يه كى له سه ر دروستێتى دانه به زاندووه .\n2 ـ كردنى ويرده سۆفيه كان به هه موو جۆره كانييه وه كه پێچه وانه ى ڕێبازى پێغه مبه رى خوايه (صلی الله علیه وسلم)، جا ئه و پێچه وانه كردنه له ڕووى ووتنى ويرده كه وه بێت، يان شێوه ى، يان كاته كه ى بێت، پێغه مبه ر (صلی الله علیه وسلم) ده فه رمـوێت: ((مَن عَمِلَ عَمَلاً لَيسَ عَليهِ أمرُنا فَهُوَ رَدٌّ))(رواه مسلم، 3/1343، برقم 1718.). واته : هه ركه سێك كارێك بكات (عيباده تێك) فه رمانى ئێمه ى له سه ر نه بێت بۆ كردنى، ئه وه ئه و كاره كارێكه وه رناگيرێت، به ڵكو ده درێته وه به سه ر خاوه نه كه يدا. وه جگه له م به ڵگانه ش كه به ڵگه ن له سه ر نكۆڵى كردنى بيدعه و ترسان لێى(بڕوانە:التحذير من البدع، ص26.).\n3 ـ خانوو دروست كردن به سه ر گۆڕه كانه وه ، وه كردنيان به مزگه وت، يان دروست كردنى مزگه وت به سه ر گۆڕه كانه وه و مردوو ناشتن تياياندا، وه نوێژ كردن ڕوو به ڕووى گۆڕه كان، وه زياره ت كردنيان به نييه تى به ده ست هێنانى خێرو به ره كه ت، وه ته وه سول كردن به مردووه كان، وه نوێژ كردن له لاى گۆڕه كان به مه به ستى خێرو به ره كه ت، وه زياره ت كردنى ئافره تان بۆ گۆڕستان، وه ڕازاندنه وه و كردنى گۆڕه كان به چراخان، هه موو ئه م كارانه بيدعه يه و كارێكى خراپن(بڕوانەكتاب التوحيد، للعلامة الدكتور صالح الفوزان، ص94.).\nبەش: بیدعە و داهێنراوەکان سەردان: ٣٣٣٤


كوردايةتى ريزگرتنة لة شةقامى كوردى !!دژوار فائق : Hekar.net\nكوردايةتى ريزگرتنة لة شةقامى كوردى !!دژوار فائق\nالكاتب admin on الثلاثاء, يونيو 28, 2016 · شاركنا الرأي\nشةقامى كوردى دوو بةشة ١- لايةنگرى لايةنة سياسيةكان ٦٠-٦٥٪ دانيشتوانى كوردستانن . ٢- خةلكى بى لايةن كة ٣٥-٤٠٪ دانيشتوانى كوردستان پيك دينن ، ئةگةر بيتو پرسيار لةو خةلكة بيلايةنة بكةى دةولةتى كورديت دةوى يان نا ؟ بى دوو دلى ٩٠٪ دةلين بةلى بو دةولةتى كوردى !!\nئةگةر ليان بپرسى مانةوةت دةوى لة عيراق حتما ٩٠٪ دژى مانةوةن لةگةل عيراق و چونى وةفدى يةكيتى گوران بو نوى كردنةوةى كويلايةتى و ژير دةستى بو عربى شوفينى بةكاريكى نابةجى و قيزةوةن و نا كوردانة دةزانن .\nجا بوية پيويستة لايةنة سياسيةكان ريز لة ئيرادةو هةلويستى خةلكة بى لايةنةكةش بگرن و يارى بة چارةنوس هةست و نةستيان نةكةن . ئةوانيش كوردن و دانيشتوى نيشتمانن و لة دةنگدانةكان رولى يةكلاكةرةوة دةبينن و تولةى خويان لة نيشتمان فروشان دةكةنةوة !!


بنه‌ماڵه‌ی سه‌ربه‌رزی حوسێنپه‌ناهی و ئامانجه‌كانی به‌ڕیز موهته‌دی – هه‌ڵوێست\nسه‌ره‌تا / بابه‌تی نوێ / بنه‌ماڵه‌ی سه‌ربه‌رزی حوسێنپه‌ناهی و ئامانجه‌كانی به‌ڕیز موهته‌دی\nبنه‌ماڵه‌ی سه‌ربه‌رزی حوسێنپه‌ناهی و ئامانجه‌كانی به‌ڕیز موهته‌دی\nجوامێر مارابی 2017-07-01 بابه‌تی نوێ, حیزبایه‌تیی, وتاره‌كان لێدوانێك بده 104 بینراوه\nبه‌ر له‌وه بچمه ناو ناوه‌رۆكی بابه‌ته‌كه‌م، ئاماژه به‌چه‌ند خاڵ به پێویست ده‌زانم:\n١ – من بڕیارم دابوو كه ئیتر شت له سه‌ر به‌ڕێز عەبدوڵای موهته‌دی نه‌نوسم. ئه‌ویش هۆكاری خۆی هه‌یه. له چه‌ند رۆژی پێشوشدا خۆمم راگرت، به‌ڵكوو كه‌سێك به‌وردی خوێندنه‌وه بۆ ئامانجه‌كانی كاك عه‌بدوڵا بكات و من ناچار نه‌بم دیسان له سه‌ری بنوسم. كه‌چی به‌داخه‌وه ئامانجێكی سه‌ره‌كی له پلانه‌كانی ناوبراودا هه‌یه كه كه‌س ئاماژه‌ی پێ نه‌كرد. منیش ناچارم له‌سه‌ری بنوسم. من ئاگاهانه‌ش ناڵێم حزبی كۆمه‌ڵه واده‌كات. چونكه دڵنیام له‌و حزبه ته‌نیا یه‌ك كه‌س بڕیارده‌ره و ئه‌ویش بەرێز موهته‌دییه.\n٢ – له رۆژهه‌ڵاتی كوردستان هه‌ر دڵۆپێك خوێن له لوتی هه‌ڵسوڕاوێكی سیاسی یان مه‌ده‌نی و …برژێت، تاوانباری سه‌ره‌كی كۆماری ئیسلامییه. تاوانی خه‌باتكارانی ئێمه ته‌نیا ئه‌وه‌یه كه ده‌یانه‌وێ وه‌كوو هه‌موو گه‌لانی دنیا به ئازادانه له سه‌ر خاكی خۆیان بژین. رژیمێك كه ده‌ستی سوره به خوێنی هه‌زاران مرۆڤی ئازادیخواز و شه‌رافه‌تمه‌ند، ناتوانی قه‌زاوه‌ت له سه‌ر مێژوو بكات و له سه‌ر كورسی قه‌زاوه‌ت دانیشێت.\n٣ – له چه‌ند رۆژی رابردوودا كه چه‌ند پێشمه‌رگه‌ی کۆمەڵەی زەحمەتکێشانی کوردستانی ئێران گیانیان به‌خت كردوه، منیش وه‌كوو ئه‌و هه‌موو مرۆڤه به‌هه‌ست و ئه‌مه‌گناسان دڵم له لای بنه‌ماڵه‌ی گیانبه‌ختكردوان بووه، خه‌مم خواردوه و سه‌دان جار خۆمم له جێگه‌ی دایك و باوكی بنه‌ماڵه‌ی حوسێنپه‌ناهی داناوه، بۆ ئه‌وه هه‌ست به ئازاره‌كه بكه‌م. به‌خۆشحاڵییه‌وه گۆڕانیكی زۆر دڵخۆشكه‌ریش له نێوان خه‌باتكارانی سیاسیدا هاتۆته ئاراوه (مه‌به‌ستم كه‌سانی ده‌مارگرژی حزبی نییه)، ئه‌ویش خاوه‌ندارێتی كردنه له شه‌هیدان به بێ جیاوازی بیر و باوه‌ڕی سیاسی یا سازمانی‌یان. ئه‌م گۆڕانه به‌ربه‌ستێكی باشی داناوه بۆ پاوانخوازی و هه‌لپه‌ره‌ستی.\nئه‌م روداوه و روداوه‌كانی چه‌ند ساڵی رابردوو پێمان ده‌ڵێن كه ناردنه‌وه‌ی هێزی پێشمه‌رگه بۆ ناوه‌وه‌ی وڵات، خوێندنه‌وه‌یه‌كی ورد و لۆژیكیانه‌ی له پشت نییه. ئاماژه حاشاهه‌ڵنه‌گره‌كان پێمان ده‌ڵێن كه ئه‌م كرده‌وانه به پێی پێویستی ئێستای بزاڤی رزگاریخوازی گه‌لی كورد له رۆژهه‌ڵاتی كوردستان نییه، به‌ڵكوو هۆكاره‌گه‌لێكی تر وه‌كوو به‌رژه‌وه‌ندی ته‌سكی حزبی، و بۆ پێكانی ئامانجێكی دیكه ئه‌نجام ئەدرێن (چاو له حه‌ره‌كه‌ته چه‌كدارییه‌كانی دوای ئینشعابی حزبه‌كان بكه‌ن. ته‌نیا و ته‌نیا بۆ ئه‌وه بوه كه به لایه‌نی دیكه بڵێن، ئێمه‌ش هه‌ین). به كورتی به‌جیگه‌ی ئه‌وه‌ی نیشانه‌ی به‌هێزی حزبه‌كان بێت، ئاماژه‌ن به‌دۆخی قه‌یراناوی ئه‌وان. نه‌تیجه‌ی هه‌تا ئێستاشی گیانبه‌ختكردنی پۆل پۆل رۆڵه‌ی قاره‌مان و فیدكاری و گیان له‌سه‌رده‌ستی كورد بووه.\nده‌سكه‌وت له‌چاو خه‌سار بۆ به‌راورد كردن نابێت. زۆرجار تۆ ده‌گه‌رێیت كه ناوێك له سه‌ر ئه‌م كاره دابنێیت، ده‌سوڕێیته‌وه و ده‌سوڕێیته‌وه، دیسان ده‌گه‌یته به‌و قه‌ناعه‌ته كه ئه‌مه نامه‌سئولییه‌تییه. با بە سەراحەت بڵێم کە ئه‌مه‌ش به‌مانای موخالفه‌ت كردن له‌گه‌ڵ خه‌باتی چه‌كداری نییه. من بۆ خۆم یه‌كێك له‌و كه‌سانه‌م كه بڕوای قوڵم به‌وه هه‌یه، هه‌تا ئه‌و كاته كه رژیم وه‌ڵامی داوا ره‌واكانی گه‌لی كورد به چه‌ك ده‌داته‌وه، ده‌ست هه‌ڵگرتن له چه‌ك، به‌مانای خۆكوشتنه.\nروداوه‌كه‌ی چه‌ند رۆژی رابردوو هه‌ڵگری دوجۆر بێ مه‌سئولییه‌تییه:\nالف. ناردنه‌وه‌ی چه‌ند پێشمه‌رگه به‌و شێوه و په‌یوه‌ندی گرتن له‌گه‌ڵ ته‌شكیلاتی نهێنی، جگه له هه‌ڵه‌یه‌كی كوشنده هیچ ناوێكی دیكه‌ی نییه.\nب. دروستكردنی زه‌خت و زۆری له‌وه زیاتر له سه‌ر بنه‌ماڵه‌ی به‌ڕێز و سه‌ربه‌رزی حوسێنپه‌ناهی نامه‌سئولییه‌ته‌كه ده‌گه‌یه‌نێته ئه‌وپه‌ڕی خۆی. ئه‌گه‌رچی بۆ كاك عه‌بدوڵا گرنگ نییه. چونكه ئه‌و ده‌یه‌وێ پلانی چه‌ند ساڵی رابردووی خۆی به ناوی “عبور” به‌ره‌و پێش به‌رێت. ئه‌ویش بۆ مه‌به‌سته تاكه‌كه‌سییه‌كانی خۆیه‌تی. بەڵام با بزانین پرۆژه‌ی “عبور”ی كاك عه‌بدوڵا چییه؟؟\nبه‌رێز موهته‌دی له چوارچێوه‌ی ئه‌م پرۆژه‌یه‌دا ده‌یه‌وێ به‌قه‌ولی خۆی به‌سه‌ر رابردووی كۆمه‌ڵه و هه‌موو ئه‌و خه‌باتكارانه كه خشت به خشتی ئه‌م مێژوه‌یان تۆمار كردوه، باز بدات و ئه‌وان بنێته پشت سه‌ر. ته‌سفییه‌كردنی ده‌یان كادر و ئه‌ندامی خۆشناو و شۆڕشگێری ئه‌و حزبه له پێناو سه‌رگرتنی ئه‌م پرۆژه‌دا ئه‌نجام دراوه.\nكاك عه‌بدوڵا بیری له هه‌موو لایه‌نه‌كانی ئه‌م پرۆژه كردۆته‌وه. چۆن؟ شتیكی دیكه كاك عه‌بدوڵای زۆر نیگه‌ران كردوه و بۆ ئاڵترناتیڤێك ده‌گه‌ڕێت بۆیان. له رۆژهه‌ڵاتی كوردستان چه‌ند بنه‌ماڵه بوونیان هه‌یه، كه بونه‌ته پێناسه‌ی خۆڕاگری و فیداكاری و قوربانیدان. نمونه‌ی بنه‌ماڵه‌ی سه‌ربه‌رزی مسته‌فا سوڵتانی و كه‌عبی و كه‌مانگه‌ر و مه‌نبه‌ری و … ئه‌م بنه‌ماڵانه نه‌یانتوانیوه خۆیان له چوارچێوه‌ی ئامانجه‌كانی كاك عه‌بدوڵا كه كه‌مترین به‌رژه‌وه‌ندی خه‌ڵكی كوردستانی تێدایه، ببیننه‌وه. نه‌ته‌نیا خۆیان له‌و چوارچێوه‌یه‌دا نابیننه‌وه، به‌ڵكوو به‌ربه‌ستێكن بۆ ئه‌وه كاك عه‌بدوڵا نه‌توانێ ئه‌و رابردوه پڕ له سه‌روه‌رییه بۆ مه‌به‌سته شه‌خسییه‌كانی خۆی موسادره بكات.\nهه‌ر بۆیه به‌ڕیز موهته‌دی به شوێن ئاڵترناتیڤدا ده‌گه‌ڕیت. ئه‌گه‌ر كه‌سێك خۆی به رێبه‌ر بزانێت و زه‌ڕه‌یه‌ك هه‌ست به به‌رپرسیاره‌تی بكات له به‌رامبه‌ر خه‌ڵك و هێزه‌كه‌ی خۆیدا، ئیمكانی نییه ئیجازه بدات، له‌مه زیاتر ئه‌و بنه‌ماڵه شه‌ریفه بكه‌وێته ژێر گوشاری هێزه جینایه‌تكاره‌كانی كۆماری ئیسلامی. من گومانم له‌وه نییه، له‌م چه‌ند رۆژه‌دا كه هه‌موومان په‌رۆشی بنه‌ماڵه‌ی حوسێنپه‌ناهین و دڵمان له لایانه، كاك عه‌بدوڵا به‌شوێن نه‌تیجه‌ی پرۆژه‌كه‌ی ده‌گه‌ڕێت. ئێستا هیچ شتێك به ئه‌ندازه‌ی ئه‌م ده‌ربڕینانه ئه‌و خۆشحاڵ ناكات، ” ئێمه هه‌موومان بنه‌ماڵه‌ی حوسێنپه‌ناهین”، بنه‌ماڵه‌ی حوسێنپه‌ناهی ناسنامه‌ی خۆڕاگری و قاره‌مانێتین”، و … و….\nپێویسته ئه‌وه‌ی باوه‌ڕێ قه‌لبیمه بیڵێم كه من گومانم له‌وه نییه کە ئه‌م بنه‌ماڵه خه‌باتكاره تاجی سه‌ری ئێمه‌ن، چونكه بۆ ئازادی نرخێكی یه‌كجار مه‌زنیان داوه و ئه‌وه‌ی من له نزیكه‌وه له‌گه‌ڵیان ئاشناییم هه‌یه، زه‌ڕیه‌ك گومانم له سه‌داقه‌ت و پاكییان نییه، به‌ڵام نییه‌تی ئه‌مان هیچ كات له‌گه‌ڵ نییه‌تی كاك عه‌بدوڵا یه‌ك ناگرێته‌وه. لێره دیسان بۆمان ده‌رده‌كه‌وێت كه كاك عه‌بدوڵا به هه‌ڵه‌دا چووه، چونكه ئێستا ئیتر هه‌ر رۆڵه‌یه‌كی ئه‌م نیشتمانه كه گیانی خۆی به‌خت ده‌كات، مڵكی گشتی و كه‌س ناتوانێ موسادره‌ی بكات.\nتاگه‌كانتوتالیتاریسم دەسەڵاتخوازی رەخنە رەوشنگەری رۆژهه‌ڵات\nده‌رباره جوامێر مارابی\nپێشوو گرنگییەکانی چالاکییەکانی قوتابخانە بۆ منداڵان\nدواتر کوردەکان لە ئامانجی خۆیان نزیک دەبنەوە هۆکار و لێکەوتەکانی درووست بوونی دەوڵەتی کوردی\nحزبه‌كان, دیپلۆماسی و خه‌باتی چه‌كداری


دانیمارك.. قونسڵی عیراق سوپاسی یه‌كێتی ده‌كات PUKmedia یەکێتیی نیشتمانیی کوردستان\nدانیمارك.. قونسڵی عیراق سوپاسی یه‌كێتی ده‌كات\nی.ن.ک 01:01 PM - 2021-06-25\nبه‌ئاماده‌بوونی نوێنه‌رانی چه‌ندین حیزب و لایه‌نی سیاسی و ڕ‌ێكخراوی كۆمه‌ڵگای مه‌ده‌نی و كارمه‌ندانی باڵێۆزخانه‌ی عیراقی له‌وڵاتی دانیمارك ئێواره‌ی ڕ‌ۆژی چوارشه‌مه 23-6-2021 ڕ‌ێوڕ‌ه‌سمی ڕ‌ێزلێنان و به‌ڕ‌ێكردنی ئه‌حمه‌د مه‌هدی ساڵح قونسڵی باڵێۆزخانه‌ی عیراقی له دانیمارك له‌لایه‌ن یه‌كێتی كۆمه‌ڵه‌و ڕ‌ێكخراوه عیراقیه‌كان و مه‌جلیسی ئه‌علا و ڕ‌ه‌وتی حیكمه‌وه ڕ‌ێكخرا.\nبه‌مه‌به‌ستی به‌شداری كردن له‌و ڕ‌ێزلێنانه‌دا له‌سه‌ر بانگهێشتی فه‌رمی سه‌رپه‌رشتیارانی ڕ‌ێوڕ‌ه‌سمه‌كه وه‌فدێكی ناوه‌ندی یه‌كێتیی نیشتیمانیی كوردستان له دانیمارك كه پێكهاتبوون له وشیار جلال ده‌ربه‌ندی لێپرسراوی ناوه‌ندی دانیمارك و سه‌باح موراد لێپرسراوی كه‌رتی ئارغوس و هه‌ڤاڵ عومه‌ر لێپرسسراوی كه‌رتی ڕ‌ێكخستنی ئۆدێنسه و هاوڕ‌ێ مه‌حمود لێپرسراوی كه‌رتی ڕ‌ێكخستنی كۆبنهاگن ئاماده‌ی ئه‌و ڕ‌ێوڕ‌ه‌سمه‌بوون.\nسه‌ره‌تا له‌لایه‌ن ئاماده‌كارانی مه‌راسیمه‌كه‌وه به‌خێرهاتنی ئاماده‌بووان كراو پاشان وته‌یه‌ك به‌ناوی ڕ‌ه‌وه‌ندی عیراقی له دانیمارك له‌لایه‌ن سه‌رۆكی یه‌كێتی كۆمه‌ڵه و ڕ‌ێكخراوه عێراقیه‌كان عه‌بدولڕ‌ه‌زاق شه‌مخییه‌وه پێشكه‌ش كرا كه تیایدا سوپاسی قونسڵی كرد له پای ئه‌و هاوكاری و كارانه‌ی كه كردوویه‌تی له ماوه‌ی كاركردنی له دانیمارك .\nله به‌شێكی تری مه‌ڕ‌اسیمه‌كه‌دا وشیار جلال ده‌ربه‌ندی لێپرسراوی ناوه‌ندی یه‌كێتی له دانیمارك وتاری ناوه‌نده‌كه‌ی خوێنده‌وه كه تیایدا سوپاسی ئاماده‌كارانی مه‌ڕ‌اسیمه‌كه‌ی كرد بۆ بانگهێشت كردنه‌كه و سوپاس و ده‌ستخۆشی هه‌ڤاڵانی ناوه‌نده‌كه‌ی گه‌یانده ئه‌حمه‌د مه‌هدی ساڵح قونسڵی باڵێۆزخانه‌ی عیراقی له دانیمارك كه له ماوه‌ی كار كردنیدا كاره‌كانی زۆر دڵسۆزانه ڕ‌اپه‌راندووه و بێ جیاوازی خزمه‌تی سه‌رجه‌م پێكهاته‌كانی كردووه له ڕ‌ه‌وه‌ندی ده‌ره‌وه له دانیمارك ، هه‌ر به‌م بۆنه‌یه‌وه چه‌پكه گوڵی ڕ‌ێزلێنانی ناوه‌نده‌كه‌ی پێشكه‌ش به قونسڵ كرد، دیاره قونسڵیش زۆر خۆشحال بوو به به‌شداری كردنی وه‌فدی یه‌كێتی و سوپاسی كردن. هه‌ر له‌و ڕ‌ێو ڕ‌ه‌سمه‌دا وه‌فده‌كه‌ی یه‌كێتی چاویان كه‌وت به دیار ئه‌حمه‌د مه‌جید سه‌رۆكی نێرده‌ی عیراقی له باڵوێزخانه‌ی عیراق له دانیمارك و سوپاس و ده‌ستخۆشی یه‌كێتیان گه‌یانده كاك دیار له‌پای هاوكاری و هه‌م ئاهه‌نگی له‌گه‌ڵ ڕ‌ه‌وه‌ندی كوردی له دانیمارك وه ئاماده‌یی وپشتیوانی ناوه‌نده‌كه‌یان بۆ پیشاندا .\nهه‌ر له درێژه‌ی ئه‌و ڕ‌ێوڕ‌ه‌سمه‌دا له‌لایه‌ن چه‌ندین كۆمه‌ڵه‌و ڕ‌ێكخراوی تره‌وه سوپاس و پێزانینی خۆیان گه‌یانده قونسڵ كه تا ئه‌مڕ‌ۆ له دانیمارك توانیویه‌تی سه‌ركه‌وتووانه كاره‌كانی ئه‌نجام بدات .\nمه‌راسیمه‌كه دوای تێپه‌ڕ‌بوونی دوو سه‌عات به‌سه‌ركه‌وتوویی كۆتایی هات.\nڕ‌اگه‌یاندنی ناوه‌ندی یه‌كێتی له دانیمارك\nكۆبنهاگن / ٢٣ / ٦ / ٢٠٢١\nکوردستان 03:36 PM - 2021-11-27 دوای وه‌رگرتنی ڤاكسین خوێندكارێك گیانیله‌ده‌ستدا\nهه‌رێم.. 12 تووشبووی دیكه‌ی كۆرۆنا گیان له‌ده‌ستده‌ده‌ن\nکوردستان 04:57 PM - 2021-11-26


لە چاوپێكەوتنێكدا لەگەڵ (خەڵك) د.ئاسۆ مەحمود، باژێروانی سلێمانی و ئەندامی جڤاتی نیشتمانی بزوتنەوەی گۆڕان، باس لە بڕیار بەدەستەكانی ناو گۆڕان دەكات، ئاماژە بەوە دەكات، كە بڕیاری كۆتایی بزوتنەوەكە لای جڤاتی نیشتمانیە، نەك بەرپرسی تر. هاوكات باس لە پەیوەندییەكانی ئێستای یەكێتی‌و گۆڕان‌و یەكێتی‌و پارتی دەكات.\nخەڵك: دەوترێت، جڤاتی نیشتمانی‌و ئۆرگانەكانی تری ناو بزوتنەكە زیاتر پێكهاتەیەكی شكڵین‌و دوا بڕیار لەناو بزوتنەوەكە لای چەند سەركردەیەكی بەتەمەنە، كە پێشتر لەناو یەكێتیش باڵا دەست بوون، ئەوە راستە؟\nد.ئاسۆ مەحمود: نەخێر ئەوە راست نییە، بڕیاری كۆتایی لەناو بزوتنەوەكە جڤاتی نیشتمانی دەیدات، هەر بڕیارێكیش لەدەرەوەی پلاتفۆرمی سیاسی بزوتنەوەی گۆڕان بێت قبوڵ ناكرێت‌و جێبەجێش ناكرێت.\nخەڵك: تا ئێستا هیچ حاڵەتێكی وا ڕوویداوە لە دەرەوەی جڤاتی نیشتمانی بڕیار درابێت‌و ئێوە قبوڵتان نەكردبێت؟\nد.ئاسۆ مەحمود: تا ئێستا شتی وا ڕووینەداوە، ئەگەر رووبدات قبوڵ ناكرێت، بزوتنەوەی گۆڕان جیاوازە لە حزبەكانی دیكە پلاتفۆرمێك هەیە، كە هاوشێوەی دەستورە، دەبێت هەموو ئەندامان پێوەی پابەند بن، هیچ كەسێك بۆی نییە لەدەرەوەی ئەو پلاتفۆرمە هیچ بڕیارێك بدات‌و مەبدەئی سیاسی بزوتنەوەكەش لەسەر بنچینەی ئەو پلاتفرۆمە داڕێژراوە.\nخەڵك: لەماوەی رابردوودا ژمارەیەك هەڵسوڕاوی دیاری بزوتنەوەی گۆڕان رەخنەی ئەوەیان گرت، كە رۆڵی گەنج لە دوای غیابی نەوشیروان مستەفا پەراوێزخراوەو تەنانەت ژمارەیەكیش وازیان لە بزوتنەوەكە هێنا؟.\nد.ئاسۆ مەحمود: نازانم ئەو قسانە چۆنە ئەوەتا من گەنجم‌و پەراوێزیش نەخراوم.\nخەڵك: ئێستا پەیوەندییەكانی گۆڕان‌و یەكێتی لە چ ئاستێكدایە، بەتایبەت دوای كۆبوونەوە یەك لەدوای یەكەكانی یەكێتی‌و پارتی‌و تەنانەت باس لە رێككەوتنی نوێ دەكرێت لەنێوان یەكێتی‌و پارتیدا؟.\nد. ئاسۆ مەحمود: ئێمە ئیشمان بەسەر ئەوەوە نییە، یەكێتی چۆن لەگەڵ پارتی رێكدەكەوێت، ئەوەی بەلای ئێمەوە گرنگە، ئەو رێككەوتنەی یەكێتی كە لەگەڵ پارتی دەیكات، پێچەوانەی ئەوە نەبێت، كە لەگەڵ گۆڕان باسی دەكات.\nخەڵك: ئەگەر پێچەوانە بوو هەڵوێستی ئێوە چ دەبێت؟\nد.ئاسۆ مەحمود: ئاساییە ئەگەر یەكێتی رێككەوتنی دوو قۆڵی لەگەڵ پارتی بكات، ئەو كات ئێمە سیاسەتی خۆمان وەها دادەڕێژینەوە، كە یەكێتی‌و پارتی لەبەرەیەكدان.\nخەڵك: هیچ دوودڵیتان هەیە بەرامبەر بە یەكێتی؟\nد.ئاسۆ مەحمود: ئێمە پێویستمان بەوە نییە، دوودڵ بین یان نا، بزانین یەكێتی چ بڕیارێك دەدات، پلانی ئێمە ئامادەیە، تەنها لە پلانی Aوە دەچینە پلانی B .\nخەڵك : رێككەوتنامەی دەباشان گەیشتە كوێ؟\nد.ئاسۆ مەحمود: ئەوەندەی ئێمە ئاگاداربین، یەكێتی تا ئێستا سورە لەسەر ئەوەی دەبێت سیستمی سیاسی لەم وڵاتە پەرلەمانی بێت‌و دەبێت سەرۆك لەناو پەرلەمانەوە هەڵبژێردرێت، ئەوەش لە رێككەوتنی دەباشان بە روونی لەسەر زاری كاك نەوشیروان‌و مام جەلالەوە راگەیەندرا، تا ئێستاش یەكێتی سورە لەسەر ئەوەی كە 30 حوزەیرانی 2013 دووبارە ناكاتەوە، رێككەوتنی ئێمەو یەكێتی لەسەر ئەو بابەتە ستراتیجیانەیە، رەنگە یەكێتی‌و پارتی لەسەر پۆست رێككەوتن بكەن، بەڵام رێككەوتنی ئێمەو یەكێتی لەسەر سیستمی سیاسی هەرێم‌و بابەتی ستراتیجیە.\nخەڵك: رێككەوتنی دەباشان كەوتۆتە بواری جێبەجێكردنەوە؟\nد.ئاسۆ مەحمود: ئەوەی ئێمە بەوردی لێی دەڕوانین نەخێر.\nخەڵك : دەوترێت د. بەرهەم ساڵح دێتە ناو گۆڕانەوە هیچ زانیارییەكتان هەیە؟\nد.ئاسۆ مەحمود: بەرهەم ساڵح یەكێكە لە سەركردە دیارەكانی باشوری كوردستان‌و وەك بزوتنەوەی گۆڕانیش دەرگامان واڵایە بۆ هەر كەسێك بیەوێت بێتە ناو بزوتنەوەكەوە، بەڵام تا ئێستا وەك بزوتنەوەی گۆڕان، بە رەسمی هیچ شتێكمان بەدەست نەگەیشتووە.\nخەڵك: بۆچی ئێستا ئەو دەنگۆیە لەم كاتەدا بڵاوكرایەوە؟\nد.ئاسۆ مەحمود: ئەم بابەتە بابەتێكی هەستیارەو نامەوێت بەشێوەیەكی سەرپێی‌و راگوزەری قسەی لەسەر بكەم ، دەبێت ئەو بابەتە بۆ رۆژگاری بەجێبهێڵین.\nئه‌م بابه‌ته 7024 جار خوێنراوه‌ته‌وه


15:52 - 23 November 2020\nهەنگاو: یەکێک لە چالاکانی مەدەنیی کورد و مامۆستای زمانی کوردی و خەڵکی شائابادی کرماشان، لە لایەن هێزە ئەمنییەکانی کۆماری ئیسلامیی ئیرانەوە دەستبەسەر کرا و بۆ شوێنێکی نادیار گوازرایەوە.\nبە گوێرەی ڕاپۆرتی گەیشتوو بە ڕێکخراوی مافی مرۆڤی هەنگاو، ڕۆژی دووشەممە ٣ی سەرماوەزی ٢٧٢٠ (٢٣ی نۆڤەمبری ٢٠٢٠) ئانیسا جەعفەری مێهر، خەڵکی شائابادی کرماشان کە چالاکێکی بواری کەلتووری و مامۆستا زمانی کوردییە، لە لایەن هێزەکانی ئیدارەی ئیتلاعاتی کرماشانەوە دەستبەسەر کرا و گوازرایەوە بۆ شوێنێکی نادیار.\nبە وتەی سەرچاوەیەکی ئاگادار، هێزە ئەمنییەکان لە کاتی دەستبەسەر کردنی ئانیسا جەعفەری مێهر، ماڵەکەیان پشکنیوە و کەل و پەلی تایبەتی ناوبراو وەکوو مۆبایل، کامپیوتێر، کتێب و نوسراوەکانیان لەگەڵ خۆیان بردووە.\nئانیسا جەعفەری مێهر، خوێندکاری کارناسی باڵای زمانناسی زانکۆی کوردستان و مامۆستای زمانی کوردی لە شاری ئیسلام ئاوا (شاباد) و هاوکات و ئەندامی شۆرای نووسەرانی گۆڤاری وەرزی “ژ”یە.\nئەو چالاکە فەرهەنگییە ڕۆژی سێشەممە ٢٦ی سەرماوەزی ٢٧١٩ (١٧ی دێسامبری ٢٠١٩) جارێکی دیکە و هاوکات لەگەڵ شەپۆلی دەستبەسەر کرانی چالاکانی فەرهەنگی و مەدەنی کورد لە کرماشان لەلایەن هێزەکانی ئیتلاعاتی سپای نەبی ئەکرەمی کرماشان دەستبەسەر و و دوای ئەوەی بە نووسراوە بەڵێنییان لێوەرگرتبوو، ئازاد کرابوو.\nدەستبەسەر کرانی هاووڵاتییەکی کورد لە سنە\nدوو هاووڵاتیی کورد لە سەوڵاوا دەستبەسەر کران\nپێنج هاووڵاتیی دیکە لە کوردستان دەستبەسەر کران\nسێ هاووڵاتیی دیکە لە مەریوان دەستبەسەر کران\nگیان لە دەست دانی ٢٢ بەندکراو لە بەندیخانەکانی کوردستان لە ساڵی ٢٠٢٠ دا +لیستی ناوەکان


پیاوێك له گه‌وهه‌ر\nپێشمه‌رگه‌یه‌كی دڵسۆز و به ئه‌مه‌كی دنیای كولتووری كوردستان\nزۆرن ئه‌و كه‌سانه‌ی به كپی و كڕی، بێ ده‌نگ و دوور له خۆ هه‌ڵكێشان و سنگ ده‌رپه‌ڕاندن، هه‌موو ژیانی خۆیان كردووه‌ته بارمته‌ی خزمه‌ت كردنی وڵات و نه‌ته‌وه‌كه‌یان.\nمامۆستای هێژا (عه‌باس سلێمان سمایل) یه‌كێكه له‌و كه‌سانه. ئه‌و وه‌ك پێشمه‌رگه‌یه‌كی دڵسۆز و به ئه‌مه‌كی دنیای كولتووری كوردستان، له بواری مێژوو، زمان و ئه‌ده‌بی كوردیدا، خزمه‌تێكی فره به‌هاداری وڵات و نه‌ته‌وه‌كه‌ی خۆی كردووه. كتێبه چاپ كراوه‌كانی مامۆستا عه‌باس، بۆ نووسه‌ر و توێژه‌ران ژێده‌ری زۆر گرنگن.\nدوایین به‌رهه‌می مامۆستا عه‌باس سلێمان سمایل فه‌رهه‌نگێكه له باره‌ی وشه كولتووری و كه‌له‌پوورییه‌كانی ده‌شتی هه‌ولێر. فه‌رهه‌نگه‌كه (600) لاپه‌ڕه‌یه و مامۆستا له سه‌ر ئه‌ركی خۆی چاپی ده‌كات. فه‌رهه‌نگه‌كه تایبه‌ته به‌و وشانه‌ی زمانی كوردی كه ته‌نیا له ده‌شتی هه‌ولێردا به‌كار دێن. بۆ هه‌ر وشه‌یه‌كیش مامۆستا عه‌باس هاوواتاكانی له شێوه‌زاره‌كانی دیكه‌ی زمانی كورد داناوه، هه‌ر له زازاكی (دملی)یه‌وه بگره تا ده‌گاته لوڕی و به‌ختیاری.\nوه‌ك مامۆستا عه‌باس فه‌رموویان، بۆ هه‌ندێ وشه‌ی كوردیی تایبه‌تی ده‌شتی هه‌ولێر، به‌ڕێزیان پتر له 25 هاوواتای له شێوه‌زاره‌یلی جیاجیای كرمانجیی باكوور، كرمانجیی ناوه‌ڕاست، كرمانجیی باشوور و گۆران هێناوه‌ته‌وه.\nزێده‌ڕۆیی نییه ئه‌گه‌ر بڵێین، مامۆستا عه‌باس سلێمان سمایل، بۆ كورد و كوردستان مرۆڤێكه له گه‌وهه‌ر و مرواری.\nزنجیره كتێبی كاتێك هەرێم بە کۆمەڵێک رووداوی ناخۆشی نێوخۆیی و نێودەوڵەتی گوزەری ده‌کرد بڵاوكرایه‌وه\nخه‌ڵاتی نۆبڵ له‌بواری وێژه‌دا بۆ هه‌ردوو ساڵی 2018 و 2019 راگه‌یه‌ندرا\nڕووناكبیری ناسراوی شاری هه‌ولێر "زیوه‌ر خه‌تاب" كۆچی دوایی كرد


راگەیێندراوی کۆمیتەی هاوکاری هێزە کوردستانییەکان لە وڵاتی هۆلەند سەبارەت بە شەهید کردنی عادل کیانپور پێشمەرگەی پاڕتی ئازادیی کوردستان PAK . | نوێنەرایەتی ئوروپا پارتی ئازادیی کوردستان\nراگەیێندراوی کۆمیتەی هاوکاری هێزە کوردستانییەکان لە وڵاتی هۆلەند سەبارەت بە شەهید کردنی عادل کیانپور پێشمەرگەی پاڕتی ئازادیی کوردستان PAK .\nدەستی رێژیمی کۆنەپەرەست و داگیرکەری کۆماری ئیسلامی ئێران بۆ دوبارە بە خوێنی رۆڵەیەکی تری کوردستان سور بو .\nهەر وەک ئاگادارن لەم ماوەیەدا حکومەتی داگیرکەری ئێران بە شێوەی جۆراوجۆر رۆڵەکانی رۆژهەڵاتی کوردستان لە ناو دەبا و بە قەڵاچۆ کردن و سەرکوتی لاوان و رۆڵەکانی نیشتمان بە تەمایە هزر و بیری ئازادی و رزگاری لە ناو نەتەوەی رزگاریخوازی کورد دا مت بکا ،\nبەڵام هەر وەک حکومەتە داگیرکەرەکانی پێشوو لە رەزا ماکسیمەوە بگرە تا حەمەرەزای کوڕی و دواتر حکومەتی کۆماری ئیسلامی نەیانتوانیوە ئەو هەست و هزرە دابمرکێنن بەڵکو گڕ و تینی ئام ئاگرە رۆژ لە دوای رۆژ پڕ تینتر و بەهێزتر بووە و تا بە ئاواتی خۆی نەگا کۆڵ نادا و دانامرکێ .\nلەم ماوەیە دا حەیدەر قوربانی رۆڵەی بە ئەمەگ و چاو نەترسی کورد بە شێوەیەکی دڕندانە و بێ ئاگادار کردنەوەی خۆی و پارێزەرەکەی و بنەماڵەکەی لە سێدارە درا و تێکەڵ بە کاروانی نەمرانی کوردستان بو . زارا محەمەدی کە وەک مامۆستای زمانی کوردی سەرقاڵی وانەی زمانی زگماکی بوو بە دور لە هەمو یاسا و پڕەنسیبە نێودەوڵەتی و تەنانەت ناوخۆییەکانیش بانگهێشتی گرتوخانە کراوە و تەنیا بە هۆی وانەوتنی کوردی ماوەی پێنج ساڵ بەندیخانەی بۆ دەرکراوە و لە ئێستا دا لە گرتوخانە ژیان بە سەر دەبا . رۆڵەی ئازا و بە ئەمەگی کورد عادل کیانپور ناسراو بە هێربۆد لۆڕ کە پێشمەرگەی سپای میللی کوردستان و ئەندامی پاڕتی ئازادیی کوردستان بوو لە گرتوخانە دا بە دەرزی ژەهراوی گیانی لێ دەستێنن و تێکەڵ بە کاروانی نەمرانی کوردستانی دەکەن تا دیسان داری ئازادی و رزگاری بە خوێنی لاوەکانی ئاو بدرێ و بەر بگرێ .\nشەهید عادل کیانپور کە ماوەی ساڵ و نیوێک لە ریزەکانی پاڕتی ئازادیی کوردستان دا قۆناغەکانی راهێنانی بڕیبوو بۆ کار و باری رێکخستن دەگەڕێتەوە ناوخۆ و دوای ماوەیەک لە لایەن ئیتلاعاتی سپای پاسدارانەوە دەست بە سەر دەکرێ . لە دادگایەکی نادادپەروەرانە دا بڕیاری 3 ساڵ بەندیخانەی بە سەر دا دەسەپێنن بەڵام کاتێک لە گرتوخانەی شەیبانی ئەحواز لە کاتی تێپەڕاندنی ماوەی بڕیارەکەی بو دەکەوێتە ژێر گوشاری ئیتلاعات و داوای لێدەکەن لە چاوپێکەوتنێکی تەلەڤزیۆنی دا دژی بەرژەوەندی گەل و نیشتمانی خۆی بەشداری بکا ، بەڵام عادلی نیشتمانپەروەر خۆ لەو داوە دەبوێرێ و وڵامی نەخێر دەداتەوە هەر ئەمەش دەبێتە هۆکار بۆ ئەوەی بڕیاری لەناو بردنی بدەن . هەفتەی پێشوو کاتێک شەهید عادل بە هۆی نادادپەروەری مان لە خواردن دەگرێ تیمێکی 3 کەسی لە لایەن ئیتلاعاتی سپای پاسدارانەوە بە بیانوی چارەسەر دەیبەن بۆ بەشی تەندروستی گرتوخانە و لەوێ بە لێدانی دەرزی ژەهراوی “رایسین” ژەهراوی دەکەن و لە ئاکام دا دو رۆژ دوایی گیانی پاکی تێکەڵ بە هاوڕێیانی شەهیدی دەبێ . دوای ئەم تاوانە دژە مرۆڤانەیە تەرمی بێ گیانی لە لایەن ئیتلاعاتی سپای پاسدارانەوە بە ئامبۆلانسێکی سەربازی دەگوازرێتەوە بۆ نەخۆشخانەی خومەینی شاری ئەحواز و لەوێوە دەیگوازنەوە بۆ نەخۆشخانەی ئەبوزەر و لەوێش را بەرەو ساردخانەی کۆمپلۆ دەگوازرێتەوە .\nئەم بێنە و بەرەیە تەنیا بۆ شوێنە ونکە و بزر کردنی تاوانەکەیان ئەنجام دراوە و دوای ئەم هاتووچۆیە بێ ئاگاداری بنەماڵەکەی تەرمی شەهید عادل لە گۆڕستانی گوندەکەیان بە خاکی دەسپێرن .\nبەم بۆنەوە کۆمیتەی هاوکاری هێزە کوردستانییەکان لە وڵاتی هۆلەند هەمو تاوانە دژە مرۆڤانەکانی کۆماری داگیرکەری ئێران ئیدانە دەکا و بەو پەڕی خەمبارییەوە سەرەخۆشی لە بنەماڵە و کەس و کار و هاوڕێیانی ئەم تێکۆشەرانە دەکا .\nکۆمیتەی هاوکاری هێزە کوردستانییەکان لە وڵاتی هۆلەند\n15ی به‌فرانباڕی ساڵی 2721ی کوردی\n5ی ژانیوەری ساڵی 2022ی زایینی


كۆنگرە ڕۆژنامەوانییەكەی، دەنگدانەوەی بەدوای خۆیدا هێنا.. بەڕێوەبەری گشتی وەبەرهێنانی سلێمانی: داوای یاسایی لەسەر وتەبێژی یەكێتی وەبەرهێنەران تۆمار ناكەین – تۆڕی میدیایی خەڵک\n2019/01/19 - 11:44 PM\nبەڕێوەبەری گشتی وەبەرهێنانی سلێمانی دەڵێت، قسەكانی وتەبێژی یەكێتی وەبەرهێنەرانی كوردستان لە كەناڵی پەیام دڵگرانی كردووین، بەڵام ئەمە ناكاتە ئەوەی داوای یاسایی لەسەر تۆمار بكەین و كارەكانی وەك وەبەرهێنەرێك لە بەرێوەبەرایەتیەكەمان هەڵپەسێرین.\nعەزیز سەعید، بەڕێوەبەری گشتی وەبەرهێنانی سلێمانی، لە لێدوانێكدا بۆ تۆڕی میدیایی (خەڵك)، ڕایگەیاند:” هیچ بڕیارێك نییە، سكاڵا لەسەر وتەبێژی یەكێتی وەبەرهێنەرانی كوردستان تۆماربكەین، وەك ئەوەی بڵاوبۆتەوە، بەڵێ قسەكانی ناوبراو دڵگرانی كردووین، لە كاتێكدا، بەڕێوەبەرایەتی و ئەندازیار و ستافی كارگێری و كارمەندانمان بەشیاوی پارێزگای سلێمانی نابینێ”.\nبە پێی ئەو زانیارییانەی لە سەرچاوەیەكی تایبەتەوە دەست (خەڵك) كەوتبوون، وابڕیار بووە، لەپای ئەو قسانەی وتەبێژی یەكێتی وەبەرهێنەران، بەڕێوەبەرایەتی گشتی وەبەرهێنانی سلێمانی داوای یاسایی لەسەر “یاسین مەحمود” تۆمار بكەن و كارەكانیشی لە بەرێوەبەرایەتییەكەیان وەك وەبەرهێنەرێك هەڵپەسێرن، كە خاوەنی چەندین پڕۆژەی وەبەرهێنانە لە پارێزگای سلێمانیدا.\nیاسین مەحمود ڕەشید، وتەبێژی یەكێتی وەبەرهێنەرانی كوردستان، پێشتر و لە كۆنگرەیەكی ڕۆژنامەوانیدا باسی لەقەبارەی وەبەرهێنان لەهەرێم و پاشەكشێی وەبەرهێنان كردبوو، هاوكات جەختی لەوەكردبۆوە، كە زۆرترین پاشەكشێی وەبەرهێنان لەسلێمانی بووە و داواشی لەكابینەی نوێی حكومەت كرد، كاری جددی بۆ ئەم پارێزگایە بكەن.\nباسی لە وەشكردبوو، لەسلێمانی پاشەكشێی وەبەرهێنان زیاترە لەشارەكانی تر، لەكاتێكدا بەپێی توێژینەوەكان، ئەگەر وەبەرهێنان لەسلێمانی ئەنجامبدرێت ئەوا دەبێتە شارێكی گەورەی وەبەرهێنان لەئاستی ڕۆژهەڵاتی ناوەڕاستدا، بۆیە داواكارە لەحكومەتی هەرێم ئاوڕێكی جددی لەم شارە بداتەوە.\nلەلایەكی ترەوە و پەیوەست بە پاشەكشێی وەبەرهێنان لە پارێزگای سلێمانیدا، لە دیدارێكدا لە كەناڵی پەیام وتەبێژی یەكێتی وەبەرهێنەرانی كوردستان، ڕەخنەی لە بەڕێوەبەرایەتی گشتی وەبەرهێنانی سلێمانی گرت، بەوەی نەیانتوانیوە، دەسەڵاتەكانیان بەكاربهێنن، هەر ئەوەشە وایكردووە كە وەبەرهێنان لە شارەكە پاشەكشەی كردووە و وەبەرهێنەران لە كارەكانی وەبەرهێنانی سلێمانی نیگەرانن و ئەوەشی خستەڕوو، با كار بگاتە ئەوەی مامەڵەكانم ڕابگرن، بەڵام دەبێت ئەوە بڵێم كارەكانی بەڕێوەبەرایەتی گشتی وەبەرهێنانی ئێستای ئەم شارە، بۆ شارێكی وەك سلێمانی نابێت.\nبەڕێوەبەری گشتی وەبەرهێنانی سلێمانیعەزیز سەعیدوتەبێژی یەكێتی وەبەرهێنەرانی كوردستانیاسین مەحمود\nیاسین مەحمود: وەبەرهێنەرەكانی سلێمانی ڕوو لە هەولێر و نێوەڕاست و باشوری عیراق دەكەن\nوتەبێژی یەكێتی وەبەرهێنەران، پرسەنامەیەك ئاڕاستەی سەرۆكی ژووری بازرگانی سلێمانی دەكات